title: Priekšlikums PADOMES LĒMUMS par nolīguma parakstīšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem un par šā nolīguma pagaidu piemērošanu Priekšlikums PADOMES LĒMUMS par nolīguma noslēgšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem

text:
Svarīgs juridisks paziņojums

|

52008PC0041(01)

Priekšlikums Padomes lēmums par nolīguma parakstīšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem un par šā nolīguma pagaidu piemērošanu  /* COM/2008/0041 galīgā redakcija */

	[pic] | EIROPAS KOPIENU KOMISIJA |Briselē, 31.1.2008COM(2008) 41 galīgā redakcija2008/0017 (CNS)PriekšlikumsPADOMES LĒMUMSpar nolīguma parakstīšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem un par šā nolīguma pagaidu piemērošanuPriekšlikumsPADOMES LĒMUMSpar nolīguma noslēgšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi Pēc Eiropas Kopienu Tiesas spriedumiem tā sauktajās “atvērto debesu” lietās Padome 2003. gada 5. jūnijā atļāva Komisijai uzsākt sarunas ar trešām valstīm par dažu spēkā esošajos nolīgumos iekļauto noteikumu aizstāšanu ar Kopienas nolīgumu[1] (“horizontālais mandāts”). Šādu nolīgumu mērķis ir nodrošināt visiem ES gaisa pārvadātājiem nediskriminējošu piekļuvi maršrutiem starp Kopienu un trešām valstīm un saskaņot ar Kopienas tiesību aktiem divpusējos gaisa pārvadājumu pakalpojumu nolīgumus starp dalībvalstīm un trešām valstīm. |120 | Vispārīgais konteksts Starptautiskās aviācijas attiecības starp dalībvalstīm un trešām valstīm līdz šim regulēja divpusēji gaisa pārvadājumu pakalpojumu nolīgumi starp dalībvalstīm un trešām valstīm, to pielikumi, kā arī citas saistītas divpusējas vai daudzpusējas vienošanās. Tradicionālās izraudzīšanas klauzulas dalībvalstu divpusējos gaisa pārvadājumu pakalpojumu nolīgumos ir pretrunā Kopienu tiesību aktiem. Šīs klauzulas ļauj trešai valstij noraidīt, atsaukt vai apturēt atļaujas vai pilnvaras dalībvalsts izraudzītam gaisa pārvadātājam, kas faktiski nepieder šai dalībvalstij vai tās valstspiederīgajiem, vai arī neatrodas to kontrolē. Ir konstatēts, ka tādējādi tiek diskriminēti Kopienas gaisa pārvadātāji, kas reģistrēti kādas dalībvalsts teritorijā, bet kurus kontrolē un kas pieder citu dalībvalstu valstspiederīgajiem. Tas ir pretrunā Līguma 43. pantam, ar ko garantē kādas dalībvalsts valstspiederīgajiem, kuri ir izmantojuši tiesības brīvi veikt uzņēmējdarbību citā dalībvalstī, tādus pašus nosacījumus, kādus šī dalībvalsts, kurā notiek uzņēmējdarbība, paredz saviem valstspiederīgajiem. Citos jautājumos — tādos kā, piemēram, aviācijas degvielas aplikšana ar nodokļiem, tarifi, ko trešo valstu gaisa pārvadātāji nosaka Kopienas iekšējiem maršrutiem, vai obligātie tirdzniecības nolīgumi starp aviokompānijām — atbilstība Kopienu tiesībām jānodrošina, grozot vai papildinot noteikumus, kas iekļauti divpusējos gaisa pārvadājumu pakalpojumu nolīgumos starp dalībvalstīm un trešām valstīm. |130 | Esošie noteikumi priekšlikuma darbības jomā Nolīguma noteikumi aizstāj vai papildina spēkā esošos noteikumus septiņos divpusējos gaisa pārvadājumu pakalpojumu nolīgumos starp dalībvalstīm un Nepālu. |140 | Saskanība ar Eiropas Savienības politiku un mērķiem citās jomās Nolīgumam būs liela nozīme Kopienas ārējā aviācijas politikā, saskaņojot ar Kopienu tiesībām spēkā esošos divpusējos gaisa pārvadājumu pakalpojumu nolīgumus. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |211 | Apspriešanās metodes, galvenās mērķnozares un vispārējs respondentu raksturojums Ar dalībvalstīm apspriedās sarunu laikā. |212 | Saņemto atbilžu kopsavilkums un tas, kā tās ņemtas vērā Dalībvalstu komentāri ir ņemti vērā. |PRIEKšLIKUMA JURIDISKIE ASPEKTI |305 | Ierosinātās darbības kopsavilkums Saskaņā ar mehānismiem un direktīvām “horizontālā mandāta” pielikumā Komisija ir apspriedusi nolīgumu ar Nepālu, kurš aizstāj dažus noteikumus spēkā esošajos divpusējos gaisa pārvadājumu pakalpojumu nolīgumos starp dalībvalstīm un Nepālu. Nolīguma 2. pants aizstāj tradicionālās izraudzīšanas klauzulas ar Kopienas izraudzīšanas klauzulu, tādējādi visiem Kopienas pārvadātājiem paredzot tiesības brīvi veikt uzņēmējdarbību. Nolīguma 4. un 5. pants attiecas uz divu veidu klauzulām Kopienas kompetences jautājumos. Nolīguma 4. pants aplūko aviācijas degvielas aplikšanu ar nodokļiem — jautājumu, kas ir saskaņots ar Padomes Direktīvu 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai, jo īpaši tās 14. panta 2. punktu. Nolīguma 5. pants (Cenu noteikšana) atrisina konfliktu starp šobrīd spēkā esošajiem divpusējiem gaisa pārvadājumu pakalpojumu nolīgumiem un Padomes Regulu (EEK) Nr. 2409/92 par gaisa pārvadājumu maksām un tarifiem, ar ko aizliedz trešo valstu pārvadātājiem ieņemt dominējošu stāvokli, nosakot maksu par iekšzemes gaisa pārvadājumiem Kopienā. Nolīguma 6. pants ar ES konkurences tiesību aktiem saskaņo divpusējos nolīgumos ietvertos noteikumus, kas ir skaidri vērsti pret konkurenci (obligātie tirdzniecības nolīgumi starp aviokompānijām). |310 | Juridiskais pamats EK līguma 80. panta 2. punkts, 300. panta 2. punkts |329 | Subsidiaritātes princips Priekšlikums pilnībā pamatojas uz Padomes piešķirto “horizontālo mandātu”, ņemot vērā jautājumus, uz kuriem attiecas Kopienu tiesību akti un divpusējie gaisa pārvadājumu pakalpojumu nolīgumi. |Proporcionalitātes princips Ar nolīgumu groza vai papildina noteikumus divpusējos gaisa pārvadājumu pakalpojumu nolīgumos, tikai ciktāl tas vajadzīgs, lai nodrošinātu atbilstību Kopienu tiesību aktiem. |Juridisko instrumentu izvēle |342 | Nolīgums starp Kopienu un Nepālu ir efektīvākais instruments, lai visus spēkā esošos divpusējos gaisa pārvadājumu pakalpojumu nolīgumus starp dalībvalstīm un Nepālu saskaņotu ar Kopienu tiesību aktiem. |IETEKME UZ BUDžETU |409 | Priekšlikums neietekmē Kopienu budžetu. |PAPILDINFORMāCIJA |510 | Vienkāršošana |511 | Priekšlikums paredz tiesību aktu vienkāršošanu. |512 | Attiecīgos noteikumus divpusējos gaisa pārvadājumu pakalpojumu nolīgumos starp dalībvalstīm un Nepālu aizstās vai papildinās ar viena atsevišķa Kopienas nolīguma noteikumiem. |570 | Priekšlikuma sīks skaidrojums Saskaņā ar starptautisku nolīgumu parakstīšanas un noslēgšanas standarta procedūru Padome tiek lūgta apstiprināt lēmumus par nolīguma parakstīšanu, pagaidu piemērošanu un noslēgšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem, kā arī izraudzīt personas, kas pilnvarotas parakstīt nolīgumu Kopienas vārdā. |1.  PriekšlikumsPADOMES LĒMUMSpar nolīguma parakstīšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem un par šā nolīguma pagaidu piemērošanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu [2],tā kā:2.  Padome 2003. gada 5. jūnijā atļāva Komisijai uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.3.  Komisija Kopienas vārdā ir risinājusi sarunas par nolīgumu ar Nepālu par atsevišķiem gaisa pārvadājumu pakalpojumu aspektiem saskaņā ar mehānismiem un direktīvām, kas minētas pielikumā Padomes lēmumam, ar kuru Komisijai atļauj uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.4.  Ievērojot, ka to var noslēgt vēlāk, nolīgums, par kuru Komisija risina sarunas, ir jāparaksta un jāpiemēro pagaidu kārtā,IR PIEŅĒMUSI ŠO LĒMUMU.Vienīgais pants1. Ievērojot, ka šo nolīgumu var noslēgt vēlāk, Padomes priekšsēdētājs ar šo ir pilnvarots izraudzīt personu(-as), kam ir tiesības Kopienas vārdā parakstīt nolīgumu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem.2. Līdz tas stājas spēkā, nolīgumu piemēro pagaidu kārtā no pirmā mēneša pirmās dienas pēc datuma, kad nolīguma puses ir viena otrai paziņojušas par šim nolūkam vajadzīgo procedūru pabeigšanu. Ar šo Padomes priekšsēdētājs ir tiesīgs izdarīt paziņojumu, kas paredzēts nolīguma 9. panta 2. punktā.3. Nolīguma teksts pievienots šim lēmumam.Briselē,Padomes vārdā —Priekšsēdētājs2008/0017 (CNS)PriekšlikumsPADOMES LĒMUMSpar nolīguma noslēgšanu starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu[3],ņemot vērā Eiropas Parlamenta atzinumu[4],tā kā:(1) Padome 2003. gada 5. jūnijā atļāva Komisijai uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.(2) Komisija Kopienas vārdā ir risinājusi sarunas par nolīgumu ar Nepālas valdību par atsevišķiem gaisa pārvadājumu pakalpojumu aspektiem saskaņā ar mehānismiem un direktīvām, kas minētas pielikumā Padomes lēmumam, ar kuru Komisijai atļauj uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.(3) Šo nolīgumu saskaņā ar Padomes […] Lēmumu …/…/EK[5] parakstīja Kopienas vārdā [datums ...], ņemot vērā, ka to var noslēgt vēlāk.(4) Šis nolīgums ir jāapstiprina,IR PIEŅĒMUSI ŠO LĒMUMU.1. pants1. Kopienas vārdā tiek apstiprināts nolīgums starp Eiropas Kopienu un Nepālas valdību par atsevišķiem gaisa pārvadājumu pakalpojumu aspektiem.2. Nolīguma teksts pievienots šim lēmumam.2 . pantsAr šo Padomes priekšsēdētājs ir tiesīgs izraudzīt personu(-as), kam ir pilnvaras veikt nolīguma 9. panta 1. punktā paredzēto paziņošanas procedūru.Briselē,Padomes vārdā —PriekšsēdētājsPIELIKUMSNOLĪGUMSstarp Eiropas Kopienu un Nepālas valdībupar atsevišķiem gaisa pārvadājumu pakalpojumu aspektiemEIROPAS KOPIENA,no vienas puses, unNEPĀLAS VALDĪBA,no otras puses,(turpmāk tekstā “puses”),IEVĒROJOT, ka starp vairākām Eiropas Kopienas dalībvalstīm un Nepālu ir noslēgti divpusēji nolīgumi gaisa pārvadājumu pakalpojumu jomā, kuros ietvertie noteikumi ir pretrunā Kopienu tiesību aktiem,IEVĒROJOT, ka Eiropas Kopienai ir ekskluzīva kompetence vairākās jomās, uz ko var attiekties divpusēji gaisa pārvadājumu pakalpojumu nolīgumi, kas noslēgti starp Eiropas Kopienu un trešām valstīm,IEVĒROJOT, ka saskaņā ar Eiropas Kopienu tiesību aktiem Kopienas gaisa pārvadātājiem, kas reģistrēti kādā dalībvalstī, ir tiesības uz nediskriminējošu piekļuvi lidojuma maršrutiem starp Eiropas Kopienas dalībvalstīm un trešām valstīm,ŅEMOT VĒRĀ nolīgumus starp Eiropas Kopienu un atsevišķām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadājumu uzņēmumu īpašniekiem, kam piešķirta licence saskaņā ar Eiropas Kopienas tiesību aktiem,ATZĪSTOT, ka atsevišķi noteikumi, kas iekļauti starp Eiropas Kopienas dalībvalstīm un Nepālu noslēgtajos divpusējos gaisa pārvadājumu pakalpojumu nolīgumos un kas ir pretrunā Eiropas Kopienu tiesību aktiem, pilnībā jāsaskaņo ar šiem Kopienas tiesību aktiem, lai izveidotu stabilu juridisko pamatu gaisa pārvadājumu pakalpojumiem starp Eiropas Kopienu un Nepālu un lai saglabātu šo gaisa pārvadājumu pakalpojumu nepārtrauktību,ATZĪSTOT, ka divpusējiem gaisa pārvadājumu pakalpojumu nolīgumiem starp Eiropas Kopienas dalībvalstīm un Nepālu jābūt saskaņotiem ar Nepālas un Eiropas Kopienas tiesību aktiem un jāizveido ilgtspējīgs un stabils juridiskais pamats, lai nodrošinātu gaisa pārvadājumu pakalpojumu nepārtrauktību un attīstību starp Eiropas Kopienu un Nepālu,ATZĪSTOT, ka šim nolīgumam nav jāietekmē tie noteikumi divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Nepālu, kas nav pretrunā ar Eiropas Kopienas tiesību aktiem,IEVĒROJOT, ka saskaņā ar Eiropas Kopienu tiesību aktiem gaisa pārvadātāji principā nevar noslēgt nolīgumus, kas var ietekmēt tirdzniecību starp Eiropas Kopienas dalībvalstīm un kuru mērķis vai piemērošanas rezultāts var būt konkurences nepieļaušana, ierobežošana vai traucēšana,ATZĪSTOT, ka noteikumi divpusējos gaisa pārvadājumu pakalpojumu nolīgumos, kas noslēgti starp Eiropas Kopienas dalībvalstīm un Nepālu un kas i) prasa vai veicina tādu nolīgumu pieņemšanu starp uzņēmumiem, lēmumu pieņemšanu no uzņēmumu asociāciju puses vai saskaņotu praksi, kas nepieļauj, traucē vai ierobežo konkurenci starp gaisa pārvadātājiem attiecīgajos maršrutos, vai ii) pastiprina jebkura tāda nolīguma, lēmuma vai saskaņotas prakses ietekmi, vai arī iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, kas nepieļauj, traucē vai ierobežo konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,IEVĒROJOT, ka Eiropas Kopienas nolūks nav ar šo nolīgumu radīt jebkādas pārmaiņas kopējā gaisa satiksmes apjomā starp Eiropas Kopienu un Nepālu, ieviest izmaiņas līdzsvarā starp Kopienas gaisa pārvadātājiem un Nepālas gaisa pārvadātājiem vai izdarīt grozījumus jau spēkā esošo divpusējo gaisa pārvadājumu pakalpojumu nolīgumu noteikumos, kas attiecas uz tiesībām veikt pārvadājumus,IR VIENOJUŠĀS PAR TURPMĀKO.1. PANTSVispārēji noteikumi1. Šajā nolīgumā “dalībvalstis” ir Eiropas Kopienas dalībvalstis.2. Katrā no 1. pielikumā minētajiem nolīgumiem ietvertās atsauces uz tādas dalībvalsts valstspiederīgajiem, kas ir šā nolīguma puse, ir jāsaprot kā atsauces uz Eiropas Kopienas dalībvalstu valstspiederīgajiem.3. Katrā no 1. pielikumā minētajiem nolīgumiem ietvertās atsauces uz tādas valsts gaisa pārvadātājiem vai aviokompānijām, kas ir šā nolīguma puse, ir jāsaprot kā atsauces uz Eiropas Kopienas dalībvalstu izraudzītājam gaisa pārvadātājiem vai aviokompānijām.2. PANTSIzraudzīšana, pilnvarošana un atsaukšana1. Noteikumi šā panta 3. un 4. punktā aizstāj atbilstīgos noteikumus pantos, kas uzskaitīti 2. pielikuma a) un b) daļā, proti, attiecībā uz gaisa pārvadātāja izraudzīšanu, ko veic attiecīgā dalībvalsts, pilnvarām un atļaujām, kuras tam piešķīrusi Nepāla, un atbilstīgi attiecībā uz gaisa pārvadātāja atļauju vai pilnvaru atteikumu, atsaukšanu, apturēšanu vai ierobežošanu.2. Noteikumi šā panta 3. un 4. punktā aizstāj atbilstīgos noteikumus pantos, kas minēti 2. pielikuma a) un b) daļā, proti, attiecībā uz gaisa pārvadātāja izraudzīšanu, ko veic attiecīgā dalībvalsts, pilnvarām un atļaujām, kuras tam piešķīrusi Nepāla, un atbilstīgi attiecībā uz gaisa pārvadātāja atļauju vai pilnvaru atteikumu, atsaukšanu, apturēšanu vai ierobežošanu.3. Saņemot šādu apliecinājumu par gaisa pārvadātāja izraudzīšanu un saņemot pieteikumus no izraudzītā(-ajiem) gaisa pārvadātāja(-jiem) tādā formā un veidā, kā noteikts attiecībā uz darbības pilnvarām un tehniskajām atļaujām, otra puse, ievērojot 4. un 5. pantu, nekavējoties piešķir nepieciešamās pilnvaras un atļaujas ar šādiem nosacījumiem:a) ja gaisa pārvadātāju izraudzījusies dalībvalsts —i) gaisa pārvadātājs saskaņā ar Eiropas Kopienas dibināšanas līgumu ir reģistrēts tās dalībvalsts teritorijā, kura to izraudzījusies, un tam ir derīga kādas dalībvalsts izsniegta darbības licence atbilstīgi Eiropas Kopienas tiesību aktiem,ii) gaisa pārvadātāja faktisku reglamentējošu kontroli veic un uztur dalībvalsts, kas atbild par tā gaisa kuģa ekspluatanta apliecības izsniegšanu, un izraudzīšanas dokumentā ir skaidri norādīta attiecīgā aeronavigācijas atbildīgā iestāde,iii) gaisa pārvadātāja īpašnieks tieši vai ar akciju kontrolpaketes starpniecību ir un to faktiski kontrolē dalībvalstis un/vai dalībvalstu valstspiederīgie, un/vai citas 3. pielikumā minētās valstis un/vai šo valstu valstspiederīgie;b) ja gaisa pārvadātāju izraudzījusies Nepāla —i) tā galvenā uzņēmējdarbības vieta ir Nepālā unii) Nepālai ir un tā uztur faktisku reglamentējošu gaisa pārvadātāja kontroli.4. Katrai nolīguma pusei ir tiesības atteikt, atsaukt, apturēt vai ierobežot otras puses izraudzītā gaisa pārvadātāja darbības pilnvaras vai tehniskās atļaujas šādos gadījumos:a) ja gaisa pārvadātāju izraudzījusies dalībvalsts —i) gaisa pārvadātājs nav saskaņā ar Eiropas Kopienas dibināšanas līgumu reģistrēts tās dalībvalsts teritorijā, kura to izraudzījusies, un tam nav derīgas kādas dalībvalsts izsniegtas darbības licences atbilstīgi Eiropas Kopienas tiesību aktiem,ii) gaisa pārvadātāja faktisku reglamentējošu kontroli tā dalībvalsts, kas atbild par gaisa kuģa ekspluatanta apliecības izsniegšanu, neveic un neuztur, un izraudzīšanas dokumentā attiecīgā aeronavigācijas atbildīgā iestāde nav skaidri norādīta,iii) gaisa pārvadātāja īpašnieks tieši vai ar akciju kontrolpaketes starpniecību nav un to faktiski nekontrolē dalībvalstis un/vai dalībvalstu valstspiederīgie, un/vai citas 3. pielikumā minētās valstis un/vai šo valstu valstspiederīgie; vaib) ja gaisa pārvadātāju izraudzījusies Nepāla —i) tā galvenā uzņēmējdarbības vieta neatrodas Nepālā vaiii) Nepāla neuztur faktisku reglamentējošu gaisa pārvadātāja kontroli, vaiiii) Nepālas izraudzītā gaisa pārvadātāja akciju kontrolpakete vai kontrole pieder trešai valstij, kas faktiski neatzīst Kopienā reģistrētu Kopienas gaisa pārvadātāju izraudzīšanu.5. Izmantojot savas tiesības saskaņā ar 4. punktu, Nepāla dalībvalstu gaisa pārvadātājus valstspiederības dēļ nediskriminē.3. PANTSLidojumdrošība1. Šā panta 2. punktā iekļautie noteikumi papildina atbilstīgos 2. pielikuma c) daļā uzskaitīto pantu noteikumus.2. Ja dalībvalsts ir izraudzījusi gaisa pārvadātāju, kura reglamentējošu kontroli veic un uztur cita dalībvalsts, tad Nepālas valdības tiesības saskaņā ar lidojumdrošības noteikumiem nolīgumā starp dalībvalsti, kas izraudzījusi gaisa pārvadātāju, un Nepālas valdību vienlīdz attiecas gan uz šīs citas dalībvalsts veikto lidojumdrošības standartu pieņemšanu, izpildi vai uzturēšanu, gan arī uz minētā gaisa pārvadātāja darbības atļaujas piešķiršanu.4. PANTSNodokļa uzlikšana aviācijas degvielai1. Šā panta 2. punktā iekļautie noteikumi papildina atbilstīgos 2. pielikuma d) daļā uzskaitīto pantu noteikumus.2. Neatkarīgi no jebkādiem citiem pretējiem noteikumiem nekas 2. pielikuma d) daļā uzskaitītajos nolīgumos neliedz dalībvalstij bez diskriminācijas noteikt nodokļus, nodevas vai citus maksājumus par degvielu, kas tās teritorijā piegādāta izmantošanai Nepālas izraudzītā gaisa pārvadātāja gaisa kuģī, kas veic lidojumus no viena punkta šīs dalībvalsts teritorijā uz citu punktu šīs dalībvalsts teritorijā vai citas dalībvalsts teritorijā.5. PANTSPārvadājumu tarifi Eiropas Kopienā1. Šā panta 2. punktā iekļautie noteikumi papildina atbilstīgos 2. pielikuma e) daļā uzskaitīto pantu noteikumus.2. Uz tarifiem, ko piemēro gaisa pārvadātājs(-i), kuru(-us) Nepālas valdība izraudzījusi saskaņā ar kādu no 1. pielikumā uzskaitītajiem nolīgumiem, kurā iekļauts kāds no 2. pielikuma e) daļā minētajiem noteikumiem par pārvadājumiem tikai Eiropas Kopienas teritorijā, attiecas Eiropas Kopienas tiesību akti.6. PANTSAtbilstība konkurences noteikumiem1. Neierobežojot visus citus noteikumus par pretējo, ar 1. pielikumā minēto nolīgumu noteikumiem i) neatbalsta līgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, traucē vai ierobežo konkurenci, ii) nepastiprina šādu līgumu, lēmumu vai saskaņotu darbību ietekmi un iii) nedeleģē privātiem uzņēmējiem atbildību par tādu pasākumu veikšanu, ar kuriem nepieļauj, traucē vai ierobežo konkurenci.2. 1. pielikumā uzskaitīto nolīgumu noteikumus, kas nav saderīgi ar šā panta 1. punktu, nepiemēro.7. PANTSNolīguma pielikumiŠā nolīguma pielikumi ir tā neatņemama sastāvdaļa.8. PANTSPārskatīšana vai grozīšanaPuses, savstarpēji vienojoties, šo nolīgumu jebkurā laikā var pārskatīt vai grozīt.9. PANTSStāšanās spēkā un pagaidu piemērošana1. Šis nolīgums stājas spēkā, kad nolīguma puses viena otrai rakstiski paziņojušas par to, ka ir pabeigtas to iekšējās procedūras, kas vajadzīgas, lai šis nolīgums stātos spēkā.2. Neatkarīgi no 1. punkta puses vienojas piemērot šo nolīgumu pagaidu kārtā no pirmā mēneša pirmās dienas pēc datuma, kad Puses viena otrai ir paziņojušas par to, ka ir pabeigtas šajā nolūkā vajadzīgās procedūras.3. Nolīgumi un citas vienošanās starp dalībvalstīm un Nepālu, kas šā nolīguma parakstīšanas dienā vēl nav stājušies spēkā un ko nepiemēro pagaidu kārtā, ir uzskaitīti 1. pielikuma b) daļā. Šis nolīgums piemērojams attiecībā uz visiem šādiem nolīgumiem un vienošanos, tiklīdz tie stājas spēkā vai tos sāk piemērot pagaidu kārtā.10. PANTSIzbeigšana1. Gadījumā, ja tiek izbeigts kāds no 1. pielikumā minētajiem nolīgumiem, visi šā nolīguma noteikumi, kas attiecas uz atbilstošo 1. pielikumā minēto nolīgumu, izbeidzas vienlaikus.2. Gadījumā, ja tiek izbeigti visi 1. pielikumā minētie nolīgumi, šis nolīgums izbeidzas vienlaikus.TO APLIECINOT, attiecīgi pilnvarotas personas ir parakstījušas šo nolīgumu.Sagatavots [ ….] divos eksemplāros, [ …] gada […. …] angļu, bulgāru, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un nepāliešu valodā.EIROPAS KOPIENAS VĀRDĀ: NEPĀLAS VALDĪBAS VĀRDĀ:1. PIELIKUMSŠā nolīguma 1. pantā minēto nolīgumu sarakstsa) Gaisa pārvadājumu pakalpojumu nolīgumi starp Nepālas valdību un Eiropas Kopienas dalībvalstīm, kas šā nolīguma parakstīšanas brīdī ir bijuši noslēgti, parakstīti un/vai tikuši piemēroti pagaidu kārtā:-  Civilās gaisa satiksmes nolīgums starp Austrijas federālo valdību un Nepālas Karalistes valdību , kas parakstīts Katmandu 1997. gada 29. oktobrī, še turpmāk 2. pielikumā “Nepālas un Austrijas nolīgums”,-  Nolīgums starp Luksemburgas Lielhercogistes valdību un Nepālas Karalistes valdību par gaisa pārvadājumu pakalpojumiem, kas parakstīts Luksemburgā 1999. gada 18. jūnijā, še turpmāk 2. pielikumā “Nepālas un Luksemburgas nolīgums”,-  Nolīgums starp Nīderlandes Karalistes valdību un Nepālas Karalistes valdību par gaisa pārvadājumu pakalpojumiem, kas parakstīts Šipholas lidostā 1998. gada 10. jūnijā, še turpmāk 2. pielikumā “Nepālas un Nīderlandes nolīgums”,-  Nolīgums starp Lielbritānijas un Ziemeļīrijas Apvienotās Karalistes valdību un Nepālas Karalistes valdību par gaisa pārvadājumu pakalpojumiem, kas parakstīts Katmandu 1994. gada 3. martā, še turpmāk 2. pielikumā “Nepālas un Apvienotās Karalistes nolīgums”;b) Gaisa pārvadājumu pakalpojumu nolīgumi un citas vienošanās, kas parafēti vai parakstīti starp Nepālas valdību un Eiropas Kopienas dalībvalstīm, kas šā nolīguma parakstīšanas brīdī vēl nav stājušies spēkā un netiek piemēroti pagaidu kārtā:-  Gaisa pārvadājumu pakalpojumu nolīgums starp Nepālas Karalistes valdību un Francijas Republikas valdību, kas parafēts Katmandu 1998. gada 7. jūlijā, še turpmāk 2. pielikumā “Nepālas un Francijas nolīgums”,-  Nolīgums starp Vācijas Federatīvās Republikas valdību un Nepālas Karalistes valdību par gaisa pārvadājumu pakalpojumiem, kas parafēts un pievienots kā 3. pielikums protokolam, kurš parakstīts Bonnā 2000. gada 26. jūlijā, še turpmāk 2. pielikumā “Nepālas un Vācijas nolīgums”,-  Nolīgums starp Nepālas Karalistes valdību un Itālijas Republikas valdību par gaisa pārvadājumu pakalpojumiem, kas parafēts Katmandu 1992. gada 8. maijā, še turpmāk 2. pielikumā “Nepālas un Itālijas nolīgums”.2. PIELIKUMSTo nolīgumu pantu saraksts, kas uzskaitīti 1. pielikumā un minēti šā nolīguma 2. līdz 6. pantāa) Pārvadātāja izraudzīšanas dalībvalstī:-  Nepālas un Austrijas nolīguma 4. pants,-  Nepālas un Francijas nolīguma 4. pants,-  Nepālas un Itālijas nolīguma 4. pants,-  Nepālas un Luksemburgas nolīguma 3. pants,-  Nepālas un Nīderlandes nolīguma 5. pants,-  Nepālas un Apvienotās Karalistes nolīguma 4. pants;b) Pilnvaru un atļauju atteikums, atsaukšana, apturēšana vai ierobežošana:-  Nepālas un Austrijas nolīguma 4. pants,-  Nepālas un Francijas nolīguma 5. pants,-  Nepālas un Vācijas nolīguma 4. pants,-  Nepālas un Itālijas nolīguma 5. pants,-  Nepālas un Luksemburgas nolīguma 4. pants,-  Nepālas un Nīderlandes nolīguma 6. pants,-  Nepālas un Apvienotās Karalistes nolīguma 5. pants;c) Lidojumdrošība:-  Nepālas un Austrijas nolīguma 8. pants,-  Nepālas un Francijas nolīguma 9. pants,-  Nepālas un Vācijas nolīguma 14. pants,-  Nepālas un Itālijas nolīguma 10. pants,-  Nepālas un Luksemburgas nolīguma 6. pants,-  Nepālas un Nīderlandes nolīguma 10. pants;d) Aviācijas degvielas aplikšana ar nodokļiem:-  Nepālas un Austrijas nolīguma 9. pants,-  Nepālas un Francijas nolīguma 12. pants,-  Nepālas un Vācijas nolīguma 7. pants,-  Nepālas un Itālijas nolīguma 6. pants,-  Nepālas un Luksemburgas nolīguma 8. pants,-  Nepālas un Nīderlandes nolīguma 13. pants,-  Nepālas un Apvienotās Karalistes nolīguma 8. pants;e) Pārvadājumu tarifi Eiropas Kopienā:-  Nepālas un Austrijas nolīguma 12. pants,-  Nepālas un Francijas nolīguma 14. pants,-  Nepālas un Itālijas nolīguma 8. pants,-  Nepālas un Luksemburgas nolīguma 10. pants,-  Nepālas un Nīderlandes nolīguma 8. pants,-  Nepālas un Apvienotās Karalistes nolīguma 7. pants.3. PIELIKUMSŠā nolīguma 2. pantā minēto citu valstu sarakstsa) Islandes Republika (saskaņā ar Līgumu par Eiropas Ekonomikas zonu) ,b) Lihtenšteinas Hercogiste (saskaņā ar Līgumu par Eiropas Ekonomikas zonu),c) Norvēģijas Karaliste (saskaņā ar Līgumu par Eiropas Ekonomikas zonu),d) Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu). [1] Padomes 2003. gada 5. jūnija lēmums 11323/03 (dokuments ierobežotai lietošanai)[2] OV C , , . lpp.[3] OV C , , . lpp.[4] OV C , , . lpp.[5] OV C , , . lpp.


                    EIROPAS KOPIENU KOMISIJA
                                                    Briselē, 24.4.2007
                                                    COM(2007) 203 galīgā redakcija
                                                    2007/0078 (AVC)
                                        Priekšlikums
                                PADOMES LĒMUMAM
    par protokola parakstīšanu un pagaidu piemērošanu Eiropas un Vidusjūras reģiona
      valstu nolīgumam starp Eiropas Kopienu un tās dalībvalstīm, no vienas puses, un
      Libānas Republiku, no otras puses, lai ņemtu vērā Čehijas Republikas, Igaunijas
    Republikas, Kipras Republikas, Latvijas Republikas, Lietuvas Republikas, Ungārijas
   Republikas, Maltas Republikas, Polijas Republikas, Slovēnijas Republikas un Slovākijas
                       Republikas pievienošanos Eiropas Savienībai
                                        Priekšlikums
                                PADOMES LĒMUMAM
      par protokola noslēgšanu Eiropas un Vidusjūras reģiona valstu nolīgumam starp
    Eiropas Kopienām un to dalībvalstīm, no vienas puses, un Libānu, no otras puses, lai
     ņemtu vērā Čehijas Republikas, Igaunijas Republikas, Kipras Republikas, Latvijas
     Republikas, Lietuvas Republikas, Ungārijas Republikas, Maltas Republikas, Polijas
     Republikas, Slovēnijas Republikas un Slovākijas Republikas pievienošanos Eiropas
                                         Savienībai
                                   (iesniegusi Komisija)
LV                                                                                LV
 ---pagebreak---                                   PASKAIDROJUMA RAKSTS
   Eiropas un Vidusjūras reģiona valstu nolīgums starp Eiropas Kopienu un tās dalībvalstīm, no
   vienas puses, un Libānu, no otras puses, tika parakstīts Luksemburgā 2002. gada 17. jūnijā un
   stājās spēkā 2006. gada 1. aprīlī;
   Saskaņā ar jauno ES dalībvalstu ES Pievienošanās akta 6. panta 2. punkta noteikumiem, ir
   jāvienojas par ES jauno dalībvalstu pievienošanos Eiropas un Vidusjūras reģiona valstu
   nolīgumam, pievienojot šim nolīgumam protokolu. Minētais pants paredz vienkāršotu
   procedūru, saskaņā ar kuru, protokols jānoslēdz Padomei un attiecīgajai trešai valstij ar
   vienprātīgu lēmumu dalībvalstu vārdā. Šī procedūra neskar Kopienas kompetenci.
   Padome 2004. gada 10. februārī apstiprināja Komisijas pilnvaras risināt sarunas ar Libānu par
   šādu protokolu. Komisija ir veiksmīgi noslēgusi šīs sarunas.
   Ir pievienoti priekšlikumi 1) Padomes Lēmumam par protokola parakstīšanu un 2) Padomes
   Lēmumam par protokola noslēgšanu.
   Sarunās ar Libānu noslēgtais protokols ir pievienots. Protokola svarīgākie aspekti ir
   noteikums par jauno dalībvalstu pievienošanos Eiropas Savienības un Libānas nolīgumam, un
   ES jauno oficiālo valodu iekļaušana.
   Komisija lūdz Padomi apstiprināt pievienotos Padomes lēmumprojektus par protokola
   parakstīšanu un noslēgšanu.
   Eiropas Parlamentu aicinās dot savu piekrišanu šim protokolam.
LV                                                2                                              LV
 ---pagebreak---                                             Priekšlikums
                                     PADOMES LĒMUMAM
      par protokola parakstīšanu un pagaidu piemērošanu Eiropas un Vidusjūras reģiona
       valstu nolīgumam starp Eiropas Kopienu un tās dalībvalstīm, no vienas puses, un
        Libānas Republiku, no otras puses, lai ņemtu vērā Čehijas Republikas, Igaunijas
     Republikas, Kipras Republikas, Latvijas Republikas, Lietuvas Republikas, Ungārijas
   Republikas, Maltas Republikas, Polijas Republikas, Slovēnijas Republikas un Slovākijas
                          Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 310. pantu saistībā ar
   300. panta 2. punkta pirmās daļas otro teikumu,
   ņemot vērā 2003. gada Aktu par jauno ES dalībvalstu pievienošanās nosacījumiem un jo īpaši
   tā 6. panta 2. punktu,
   ņemot vērā Komisijas priekšlikumu,
   tā kā:
   (1)     Padome 2004. gada 10. februārī pilnvaroja Komisiju Eiropas Kopienas un tās
           dalībvalstu vārdā uzsākt sarunas ar Libānu, lai pielāgotu Eiropas un Vidusjūras
           reģiona valstu nolīgumu starp Eiropas Kopienu un tās dalībvalstīm, no vienas puses,
           un Libānas Republiku, no otras puses, lai ņemtu vērā jauno dalībvalstu pievienošanos
           ES.
   (2)     Komisija ir sekmīgi pabeigusi šīs sarunas.
   (3)     Sarunās ar Libānu noslēgtā protokola 10. panta 2. punkts paredz protokola pagaidu
           piemērošanu līdz tā spēkā stāšanās dienai.
   (4)     Protokols jāparaksta Kopienas vārdā un jāpiemēro uz laiku, ņemot vērā tā noslēgšanas
           iespēju nākotnē,
   IR NOLEMUSI ŠADI.
                                               1. pants
   Ar šo Padomes priekšsēdētājs ir pilnvarots izraudzīties personu (personas), kurai (kurām)
   Eiropas Kopienas un tās dalībvalstu vārdā ir tiesības parakstīt protokolu Eiropas un
   Vidusjūras reģiona valstu nolīgumam starp Eiropas Kopienām un to dalībvalstīm, no vienas
   puses, un Libānu, no otras puses, lai ņemtu vērā Čehijas Republikas, Igaunijas Republikas,
   Kipras Republikas, Latvijas Republikas, Lietuvas Republikas, Ungārijas Republikas, Maltas
LV                                                 3                                            LV
 ---pagebreak---    Republikas, Polijas Republikas, Slovēnijas Republikas un Slovākijas            Republikas
   pievienošanos Eiropas Savienībai. Protokola teksts ir pievienots šim lēmumam.
                                             2. pants
   Eiropas Kopiena un tās dalībvalstis piekrīt protokola noteikumus piemērot pagaidu kārtībā,
   ņemot vērā tā iespējamo noslēgšanu nākotnē.
   Briselē,
                                              Padomes vārdā —
                                              priekšsēdētājs
LV                                               4                                            LV
 ---pagebreak---                                                          2007/0078 (AVC)
                                            Priekšlikums
                                      PADOMES LĒMUMAM
        par protokola noslēgšanu Eiropas un Vidusjūras reģiona valstu nolīgumam starp
     Eiropas Kopienām un to dalībvalstīm, no vienas puses, un Libānu, no otras puses, lai
      ņemtu vērā Čehijas Republikas, Igaunijas Republikas, Kipras Republikas, Latvijas
      Republikas, Lietuvas Republikas, Ungārijas Republikas, Maltas Republikas, Polijas
      Republikas, Slovēnijas Republikas un Slovākijas Republikas pievienošanos Eiropas
                                             Savienībai
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 310. pantu saistībā ar
   300. panta 2. punkta pirmās daļas otro teikumu un 300. panta 3. punkta otro daļu,
   ņemot vērā 2003. gada Aktu par jauno ES dalībvalstu pievienošanās nosacījumiem un jo īpaši
   tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu,
   tā kā:
   (1)     protokols Eiropas un Vidusjūras reģiona valstu nolīgumam starp Eiropas Kopienu un
           tās dalībvalstīm, no vienas puses, un Libānas Republiku, no otras puses, Eiropas
           Kopienas un tās dalībvalstu vārdā tika parakstīts […];
   (2)     Protokols ir jāapstiprina,
   IR NOLEMUSI ŠADI.
                                           Vienīgais pants
   Ar šo Eiropas Kopienas un tās dalībvalstu vārdā ir apstiprināts protokols Eiropas un
   Vidusjūras reģiona valstu nolīgumam starp Eiropas Kopienām un to dalībvalstīm, no vienas
   puses, un Libānas Republiku, no otras puses, lai ņemtu vērā Čehijas Republikas, Igaunijas
   Republikas, Kipras Republikas, Latvijas Republikas, Lietuvas Republikas, Ungārijas
   Republikas, Maltas Republikas, Polijas Republikas, Slovēnijas Republikas un Slovākijas
   Republikas pievienošanos Eiropas Savienībai. Protokola teksts ir pievienots šim lēmumam.
LV                                                5                                           LV
 ---pagebreak---    Briselē,
            Padomes vārdā —
            priekšsēdētājs
LV            6             LV
 ---pagebreak---                  Protokols Eiropas un Vidusjūras reģiona valstu nolīgumam
   starp Eiropas Kopienām un to dalībvalstīm, no vienas puses, un Libānas Republiku, no otras
   puses, lai ņemtu vērā Čehijas Republikas, Igaunijas Republikas, Kipras Republikas, Latvijas
        Republikas, Lietuvas Republikas, Ungārijas Republikas, Maltas Republikas, Polijas
       Republikas, Slovēnijas Republikas un Slovākijas Republikas pievienošanos Eiropas
                                           Savienībai
                                    BEĻĢIJAS KARALISTE,
                                     ČEHIJAS REPUBLIKA,
                                     DĀNIJAS KARALISTE,
                            VĀCIJAS FEDERATĪVĀ REPUBLIKA,
                                   IGAUNIJAS REPUBLIKA,
                                   GRIEĶIJAS REPUBLIKA,
                                    SPĀNIJAS KARALISTE,
                                   FRANCIJAS REPUBLIKA,
                                              ĪRIJA,
                                    ITĀLIJAS REPUBLIKA,
                                      KIPRAS REPUBLIKA,
                                    LATVIJAS REPUBLIKA,
                                    LIETUVAS REPUBLIKA,
                           LUKSEMBURGAS LIELHERCOGISTE,
                                  UNGĀRIJAS REPUBLIKA,
                                     MALTAS REPUBLIKA,
                                 NĪDERLANDES KARALISTE,
                                   AUSTRIJAS REPUBLIKA,
                                     POLIJAS REPUBLIKA,
                                 PORTUGĀLES REPUBLIKA,
                                  SLOVĒNIJAS REPUBLIKA,
                                  SLOVĀKIJAS REPUBLIKA,
                                     SOMIJAS REPUBLIKA,
LV                                              7                                              LV
 ---pagebreak---                                      ZVIEDRIJAS KARALISTE,
               LIELBRITĀNIJAS UN ZIEMEĻĪRIJAS APVIENOTĀ KARALISTE,
              še turpmāk „EK dalībvalstis", ko pārstāv Eiropas Savienības Padome, un
                                         EIROPAS KOPIENA,
        še turpmāk „Kopiena”, ko pārstāv Eiropas Savienības Padome un Eiropas Komisija,
                                             no vienas puses,
                                         un Libānas Republika
                                          še turpmāk „Libāna”,
                                              no otras puses,
   TĀ KĀ Eiropas un Vidusjūras reģiona valstu nolīgums starp Eiropas Kopienām un to
   dalībvalstīm, no vienas puses, un Libānu, no otras puses, še turpmāk „Eiropas un Vidusjūras
   reģiona valstu nolīgums”, tika parakstīts Luksemburgā 2002. gada 17. jūnijā un stājās spēkā
   2006. gada 1. aprīlī;
   TĀ KĀ Līgums par Čehijas Republikas, Igaunijas Republikas, Kipras Republikas, Latvijas
   Republikas, Lietuvas Republikas, Ungārijas Republikas, Maltas Republikas, Polijas
   Republikas, Slovēnijas Republikas un Slovākijas Republikas pievienošanos Eiropas
   Savienībai un Pievienošanās akts tika parakstīts Atēnās 2003. gada 16. aprīlī un stājās spēkā
   2004. gada 1. maijā.
   TĀ KĀ Eiropas un Vidusjūras reģiona valstu nolīguma pagaidu nolīgumu attiecībā uz
   tirdzniecību un ar tirdzniecību saistītiem jautājumiem stājās spēkā 2003. gada 1. martā.
   TĀ KĀ atbilstoši 6. panta 2. punktam Aktā par jauno ES dalībvalstu pievienošanās
   nosacījumiem jauno līgumslēdzēju pušu pievienošanās Eiropas un Vidusjūras reģiona valstu
   nolīgumam jāsaskaņo, noslēdzot Eiropas un Vidusjūras reģiona valstu nolīguma protokolu;
   TĀ KĀ ir notikušas apspriedes atbilstoši Eiropas un Vidusjūras reģiona valstu nolīguma
   21. pantam, lai tiktu ievērotas Kopienas un Libānas divpusējās intereses,
   NOLĒMA:
                                                1. PANTS
   Ar šo Čehijas Republika, Igaunijas Republika, Kipras Republika, Latvijas Republika,
   Lietuvas Republika, Ungārijas Republika, Maltas Republika, Polijas Republika, Slovēnijas
   Republika un Slovākijas Republika ir Līgumslēdzējas puses Eiropas un Vidusjūras reģiona
   valstu nolīgumam starp Eiropas Kopienām un to dalībvalstīm, no vienas puses, un Libānu, no
   otras puses, un tāpat kā pārējās Kopienas dalībvalstis attiecīgi pieņem un ņem vērā nolīguma
   dokumentus, kā arī kopīgās deklarācijas, deklarācijas un vēstuļu apmaiņu.
LV                                                   8                                           LV
 ---pagebreak---                                                 2. PANTS
   Lai ņemtu vēra Eiropas Savienības jaunākās institucionālās izmaiņas, Līgumslēdzējas puses
   vienojas, ka pēc Eiropas Ogļu un tērauda kopienas dibināšanas līguma izbeigšanās pašreizējie
   nolīguma noteikumi, kas attiecas uz Eiropas Ogļu un tērauda kopienu, jāuzskata par tādiem,
   kas attiecas uz Eiropas Kopienu, kura ir pārņēmusi visas Eiropas Ogļu un tērauda kopienas
   tiesības un saistības.
                                           PIRMĀ NODAĻA
     GROZĪJUMI EIROPAS UN VIDUSJŪRAS REĢIONA VALSTU NOLĪGUMĀ, KĀ ARĪ
                               TĀ PIELIKUMOS UN PROTOKOLOS
                                                3. PANTS
                                         Noteikumi par izcelsmi
   Līguma 4. protokolu groza šādi:
   1.        18. panta 4. punktu aizstāj ar šādu punktu:
   Retrospektīvi izsniegtie sertifikāti EUR.1 ir jāapstiprina ar vienu no šīm frāzēm:
             ES    "EXPEDIDO A POSTERIORI"
             CS    "VYSTAVENO DODATEČNĔ"
             DA    "UDSTEDT EFTERFØLGENDE"
             DE    "NACHTRÄGLICH AUSGESTELLT"
             ET    "VÄLJA ANTUD TAGASIULATUVALT"
             EL    "ΕΚΔΟΘΕΝ ΕΚ ΤΩΝ ΥΣΤΕΡΩΝ"
             EN    "ISSUED RETROSPECTIVELY"
             FR    "DÉLIVRÉ A POSTERIORI"
             IT    "RILASCIATO A POSTERIORI"
             LV    "IZSNIEGTS RETROSPEKTĪVI"
             LT    "RETROSPEKTYVUSIS IŠDAVIMAS"
             HU    "KIADVA VISSZAMENŐLEGES HATÁLLYAL"
             MT "MAĦRUĠ RETROSPETTIVAMENT"
             NL    "AFGEGEVEN A POSTERIORI"
             PL    "WYSTAWIONE RETROSPEKTYWNIE"
LV                                                  9                                           LV
 ---pagebreak---            PT    "EMITIDO A POSTERIORI"
           SL    "IZDANO NAKNADNO"
           SK    "VYDANÉ DODATOČNE"
           FI    "ANNETTU JÄLKIKÄTEEN"
           SV    "UTFÄRDAT I EFTERHAND"
           AR
   2.      Konvencijas 19. panta 2. punktu aizstāj ar šādu punktu:
   (…)
   Šādā veidā izdota kopija (dublikāts) ir jāapstiprina ar vienu no šiem vārdiem:
           ES    "DUPLICADO"
           CS    "DUPLIKÁT"
           DA    "DUPLIKAT"
           DE    "DUPLIKAT"
           ET    "DUPLIKAAT"
           EL    "ΑΝΤΙΓΡΑΦΟ"
           EN    "DUPLICATE"
           FR    "DUPLICATA"
           IT    "DUPLICATO"
           LV    "DUBLIKĀTS"
           LT    "DUBLIKATAS"
           HU    "MÁSODLAT"
           MT "DUPLIKAT"
           NL    "DUPLICAAT"
           PL    "DUPLIKAT"
           PT    "SEGUNDA VIA"
           SL    "DVOJNIK"
           SK    "DUPLIKÁT"
LV                                                 10                             LV
 ---pagebreak---              FI     "KAKSOISKAPPALE"
             SV     "DUPLIKAT"
             AR
   3.        Nolīguma V pielikumu aizstāj ar šādu tekstu:
                                            V PIELIKUMS
                                        RĒĶINDEKLARĀCIJA
   Pavadzīmes deklarācijai, zemāk piedāvātajam tekstam, ir jābūt izprastam saskaņā ar
   parindēm. Tomēr zemsvītras piezīmes nav jākopē.
                                          Versija spāņu valodā
   El exportador de los productos incluidos en el presente documento (autorización aduanera n°
   .. …(1).) declara que, salvo indicación en sentido contrario, estos productos gozan de un origen
   preferencial. …(2).
                                          Versija čehu valodā
   Vývozce výrobků uvedených v tomto dokumentu (číslo povolení …(1)) prohlašuje, že kromě
   zřetelně označených, mají tyto výrobky preferenční původ v …(2).
                                          Versija dāņu valodā
   Eksportøren af varer, der er omfattet af nærværende dokument, (toldmyndighedernes
   tilladelse nr. ...(1)), erklærer, at varerne, medmindre andet tydeligt er angivet, har
   præferenceoprindelse i ...(2).
                                          Versija vācu valodā
   Der Ausführer (Ermächtigter Ausführer; Bewilligungs-Nr. ...(1)) der Waren, auf die sich dieses
   Handelspapier bezieht, erklärt, dass diese Waren, soweit nicht anders angegeben,
   präferenzbegünstigte ...(2) Ursprungswaren sind.
                                         Versija igauņu valodā
   Käesoleva dokumendiga hõlmatud toodete eksportija (tolliameti kinnitus nr. ...(1)) deklareerib,
   et need tooted on ...(2) sooduspäritoluga, välja arvatud juhul kui on selgelt näidatud teisiti.
                                          Versija grieķu valodā
   Ο εξαγωγέας των προϊόντων που καλύπτονται από το παρόν έγγραφο (άδεια τελωνείου
   υπ΄αριθ. ...(1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι
   προτιμησιακής καταγωγής ...(2).
                                          Versija angļu valodā
   The exporter of the products covered by this document (customs authorisation No ...(1))
   declares that, except where otherwise clearly indicated, these products are of ...(2) preferential
   origin.
LV                                                  11                                                LV
 ---pagebreak---                                            Versija franču valodā
   L'exportateur des produits couverts par le présent document (autorisation douanière n° ...(1))
   déclare que, sauf indication claire du contraire, ces produits ont l'origine préférentielle ... (2)).
                                            Versija itāļu valodā
   L'esportatore delle merci contemplate nel presente documento (autorizzazione doganale n.
   ...(1)) dichiara che, salvo indicazione contraria, le merci sono di origine preferenziale ...(2).
                                          Teksts latviešu valodā
   Eksportētājs produktiem, kuri ietverti šajā dokumentā (muitas pilnvara Nr. …(1)), deklarē, ka,
   izņemot tur, kur ir citādi skaidri noteikts, šiem produktiem ir priekšrocību izcelsme no …(2).
                                         Versija lietuviešu valodā
   Šiame dokumente išvardintų prekių eksportuotojas (muitinès liudijimo Nr …(1)) deklaruoja,
   kad, jeigu kitaip nenurodyta, tai yra (2) preferencinès kilmés prekés.
                                          Versija ungāru valodā
   A jelen okmányban szereplő áruk exportőre (vámfelhatalmazási szám: …(1)) kijelentem, hogy
   eltérő jelzés hianyában az áruk kedvezményes …(2) származásúak.
                                          Versija maltiešu valodā
   L-esportatur tal-prodotti koperti b’dan id-dokument (awtorizzazzjoni tad-dwana nru. …(1))
   jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini
   preferenzjali …(2).
                                         Versija holandiešu valodā
   De exporteur van de goederen waarop dit document van toepassing is (douanevergunning nr.
   ...(1)), verklaart dat, behoudens uitdrukkelijke andersluidende vermelding, deze goederen van
   preferentiële ... oorsprong zijn (2).
                                            Versija poļu valodā
   Eksporter produktów objętych tym dokumentem (upoważnienie władz celnych nr …(1))
   deklaruje, że z wyjątkiem gdzie jest to wyraźnie określone, produkty te mają …(2)
   preferencyjne pochodzenie.
                                         Versija portugāļu valodā
   O exportador dos produtos cobertos pelo presente documento (autorização aduaneira n°. ...(1)),
   declara que, salvo expressamente indicado em contrário, estes produtos são de origem
   preferencial ...(2).
                                          Versija slovēņu valodā
   Izvoznik blaga, zajetega s tem dokumentom (pooblastilo carinskih organov št …(1)) izjavlja,
   da, razen če ni drugače jasno navedeno, ima to blago preferencialno …(2) poreklo.
LV                                                   12                                                  LV
 ---pagebreak---                                           Versija slovāku valodā
   Vývozca výrobkov uvedených v tomto dokumente (číslo povolenia …(1)) vyhlasuje, že okrem
   zreteľne označených, majú tieto výrobky preferenčný pôvod v …(2).
                                            Versija somu valodā
   Tässä asiakirjassa mainittujen tuotteiden viejä (tullin lupa n:o ...(1)) ilmoittaa, että nämä
   tuotteet ovat, ellei toisin ole selvästi merkitty, etuuskohteluun oikeutettuja ... alkuperätuotteita
   (2)
      .
                                          Versija zviedru valodā
   Exportören av de varor som omfattas av detta dokument (tullmyndighetens tillstånd nr. ...(1))
   försäkrar att dessa varor, om inte annat tydligt markerats, har förmånsberättigande ... ursprung
   (2)
      .
                                            Versija arābu valodā
   …………………………………………………………..(3)
   (Vieta un datums)
   …………………………………………………………..(4)
   (Eksportētāja paraksts, papildus salasāmā rakstā jānorāda tās personas vārds, kura parakstījusi
   deklarāciju)
   (1)
             Ja rēķindeklarāciju ir sastādījis atzīts eksportētājs Protokola 22. panta nozīmē, šajā
             vietā jānorāda atzītā eksportētaja atļaujas numurs. Ja rēķindeklarāciju nesagatavo
             apstiprināts eksportētājs, tad vārdus iekavās izlaidīs vai vietu atstās tukšu.
   (2)
             Produktu izcelsme ir jānorāda. Ja rēķindeklarācija daļēji vai pilnībā attiecas uz
             produktiem ar izcelsmi Seutā vai Meliļā Protokola 37. panta nozīmē, eksportētājam
             tie skaidri jānorāda ar simbolu “CM” dokumentā, par kuru ir sastādīta deklarācija.
   (3)
             Šos norādījumus var neņemt vērā, ja dokumentā ir sniegta šāda informācija.
   (4)
             Skatīt Protokola 22. panta 5. punktu. Gadījumos, kad nav nepieciešams eksportētāja
             paraksts, paraksta trūkums arī nozīmē parakstītāja vārda trūkumu.
LV                                                   13                                                 LV
 ---pagebreak---       II NODAĻA
                                 PĀREJAS NOTEIKUMI
                                         4. PANTS
                   Izcelsmes apliecinājumi un administratīvā sadarbība
   1. Saskaņā ar šo protokolu attiecīgā valsts pieņem izcelsmes apliecinājumus, ko
      pienācīgi izsniegusi Libāna vai kāda ES jaunā dalībvalsts saskaņā ar preferenču
      nolīgumiem vai autonomiem režīmiem, kurus savstarpēji piemēro, ja:
      a)     šādas izcelsmes iegūšanas rezultātā, pamatojoties uz preferenciāliem tarifa
             pasākumiem ES un Ēģiptes asociācijas nolīgumā vai Kopienas vispārējo
             preferenču sistēmā, izveido tarifa preferenču režīmu;
      b)     izcelsmes apliecinājums un transportēšanas dokumenti ir izdoti ne vēlāk kā
             dienu pirms uzņemšanas datuma;
      c)     izcelsmes apliecinājums ir iesniegts muitas iestādēm četru mēnešu laikā no
             pievienošanās dienas.
      Ja preces deklarētas importam Libānā vai kādā jaunajā ES dalībvalstī pirms
      pievienošanās dienas saskaņā ar preferenču nolīgumiem vai autonomiem režīmiem,
      kurus šajā laikā piemēro Libāna un attiecīgā jaunā ES dalībvalsts, var arī pieņemt
      izcelsmes pierādījumu, kas retrospektīvi izsniegts saskaņā ar minētajiem nolīgumiem
      vai režīmiem, ja tas iesniegts muitas iestādēm četru mēnešu laikā no pievienošanās
      dienas.
   2. Libāna un jaunās dalībvalstis ir tiesīgas saglabāt atļaujas, kas nodrošina „apstiprināto
      eksportētāju” statusu saskaņā ar preferenču nolīgumiem vai autonomajiem režīmiem,
      kurus tās savstarpēji piemēro, ja:
      a)     Šādu noteikumu paredz arī nolīgums, kuru Libāna un Kopiena noslēgusi pirms
             pievienošanās dienas; kā arī
      b)     apstiprinātais eksportētājs saskaņā ar minēto nolīgumu piemēro spēkā esošos
             izcelsmes noteikumus.
      Ne vēlāk kā gadu pēc pievienošanās dienas šīs atļaujas aizstāj ar jaunām atļaujām,
      kas izsniegtas saskaņā ar nolīguma noteikumiem.
   3. Pieprasījumus turpmākai izcelsmes apliecinājuma pārbaudei, kas izsniegta saskaņā ar
      preferenču nolīgumiem vai autonomiem režīmiem, kuri minēti iepriekšējā 1. un 2.
      punktā, Libānas vai jaunās dalībvalsts kompetentās muitas iestādes pieņem trīs gadus
      pēc attiecīgā izcelsmes apliecinājuma izsniegšanas, un to šīs iestādes var izsniegt uz
      trīs gadiem pēc izcelsmes pierādījuma pieņemšanas, kas kopā ar importa deklarāciju
      iesniegts šīm iestādēm.
LV                                           14                                                LV
 ---pagebreak---                                                 5. PANTS
                                              Tranzītpreces
   1.       Nolīguma noteikumus var piemērot no Libānas uz kādu no jaunajām dalībvalstīm vai
            no jaunās dalībvalsts uz Libānu eksportētām precēm, kuras atbilst 4. protokola
            noteikumiem un kuras pievienošanās dienā ir ceļā vai atrodas pagaidu glabāšanā,
            muitas noliktavā vai Libanas vai attiecīgās jaunās dalībvalsts brīvajā zonā.
   2.       Šādos gadījumos preferenču režīmu var nodrošināt, ja četru mēnešu laikā kopš
            pievienošanās dienas importētāja valsts muitas iestādēm iesniedz izcelsmes
            apliecinājumu, ko retrospektīvi izsniegušas eksportētājas valsts muitas iestādes.
                            VISPĀRĪGIE UN GALĪGIE NOSACĪJUMI
                                                6. PANTS
   Libāna apņemas neiesniegt pieprasījumus, neizvirzīt prasības vai nenodot lietu izskatīšanai,
   kā arī negrozīt vai neatsaukt nevienu koncesiju atbilstoši 1994. gada VVTT XXIV.6. un
   XXVIII pantam saistībā ar šo Kopienas paplašināšanos.
                                                7. PANTS
   2004. gadā jauno tarifa kvotu daudzumus un pašreizējo tarifa kvotu daudzumu pieaugumu
   aprēķina proporcionāli pamata daudzumiem, ņemot vērā laika posma daļu, kas pagājusi pirms
   šī protokola piemērošanas dienas.
                                                8. PANTS
   Šis protokols ir Eiropas un Vidusjūras reģiona valstu nolīguma sastāvdaļa. Protokola
   pielikumi un deklarācija ir tā sastāvdaļa.
                                                9. PANTS
   1.       Šo protokolu apstiprina Kopienas, Eiropas Savienības Padome dalībvalstu vārdā un
            Libāna saskaņā ar savām procedūrām.
   2.       Līgumslēdzējas puses paziņo viena otrai par iepriekšējā punktā minēto attiecīgo
            procedūru pabeigšanu. Apstiprināšanas dokumentus deponē Eiropas Savienības
            Padomes Ģenerālsekretariātā.
                                               10. PANTS
   1.       Šis protokols stājas spēkā pirmā mēneša pirmajā dienā pēc pēdējā atzīšanas
            instrumenta iesniegšanas.
   2.       Šis protokols pagaidu kārtībā tiek piemērots no 2006. gada 1. aprīļa.
LV                                                  15                                          LV
 ---pagebreak---                                                11. PANTS
   Šis protokols ir sagatavots divos eksemplāros visās līgumslēdzēju pušu oficiālajās valodās;
   visi teksti ir vienlīdz autentiski.
                                               12. PANTS
   Eiropas un Vidusjūras reģiona valstu nolīguma teksts, ieskaitot pielikumus un protokolus, kas
   ir tā sastāvdaļa, un Nobeiguma aktu kopā ar tam pievienotajām deklarācijām sastāda čehu,
   igauņu, ungāru, latviešu, lietuviešu, maltiešu, poļu, slovāku un slovēņu valodā un visi teksti ir
   autentiski tāpat kā oriģināli. Asociācijas padomei ir jāapstiprina šie teksti.
   Briselē,
   DALĪBVALSTU VĀRDĀ
   EIROPAS KOPIENAS VĀRDĀ
   LIBĀNAS REPUBLIKAS VĀRDĀ
LV                                                 16                                                LV


				|

		52014PC0749

			Priekšlikums PADOMES LĒMUMS, ar ko akceptē grozījumus 1979. gada Konvencijas par gaisa pārrobežu piesārņojumu lielos attālumos 1998. gada Protokolā par noturīgajiem organiskajiem piesārņotājiem /* COM/2014/0749 final - 2014/0358 (NLE) */

			   	PASKAIDROJUMA RAKSTS
1979. gada Konvencija par gaisa
pārrobežu piesārņojumu lielos attālumos (LRTAP
konvencija), kas noslēgta ANO Eiropas Ekonomikas komisijas (ANO/EEK)
paspārnē, ir galvenais starptautiskais tiesiskais regulējums
sadarbībai un pasākumiem, kuru mērķis ir ierobežot un
pakāpeniski samazināt un novērst gaisa piesārņojumu un
tā nelabvēlīgo ietekmi uz cilvēka veselību un vidi
ANO/EEK reģionā, īpašu uzmanību veltot gaisa pārrobežu
piesārņojumam lielos attālumos.
LRTAP
konvenciju Eiropas Ekonomikas kopienas vārdā parakstīja
1979. gada 14. novembrī Helsinkos un apstiprināja ar
Padomes 1981. gada 11. jūnija Lēmumu 81/462/EEK[1].
Līdz
šim LRTAP konvencija ir papildināta ar astoņiem protokoliem,
tostarp ar Orhūsas 1998. gada Protokolu par noturīgajiem
organiskajiem piesārņotājiem (turpmāk “Protokols”).
Minētā protokola mērķis ir kontrolēt, samazināt
vai novērst noturīgo organisko piesārņotāju (NOP)
izplūdi, emisijas un zudumus. Tas nosaka, ka Pusēm ir i)
jānovērš vielu, tostarp aldrīna, dieldrīna un toksafēna,
ražošana un izmantošana saskaņā ar norādītajām
īstenošanas prasībām, ii) jāierobežo
dihlordifeniltrihloretāna (DDT), heksahlorcikloheksāna (HCH) un
polihlorbifenilu (PHB) izmantošana un iii) jāsamazina policiklisko
aromātisko ogļūdeņražu (PAO), dioksīnu/furānu
(PHDD/PHDF) un heksahlorbenzola (HHB) kopējās gada emisijas
attiecībā pret emisiju līmeni 1990. gadā (vai
citā gadā, kas ietilpst laikposmā no 1985. līdz
1995. gadam). Šajā saistībā Pusēm jānodrošina, ka
i) lielo stacionāro PHDD/PHDF, PAO un HHB emisiju avotu (tostarp
sadedzināšanas iekārtu, koksa, dzelzs un tērauda un
alumīnija iekārtu un koksnes virsmas aizsardzības iekārtu)
operatori izmanto labākos pieejamos tehniskos paņēmienus, ii)
konkrētas atkritumu sadedzināšanas iekārtas ievēro noteiktās
emisijas robežvērtības (ERV), kas piemērojamas PHDD/PHDF, iii)
tiek veikti reāli pasākumi, lai kontrolētu NOP emisijas no
mobilajiem avotiem, un iv) NOP pēc tam, kad tie kļuvuši par
atkritumiem, tiek transportēti un likvidēti vidi saudzējošā
veidā. Pusēm arī jāizstrādā un jāuztur
PHDD/PHDF, PAO un HHB emisiju pārskati un jāvāc informācija
par to pārējo NOP ražošanu un tirdzniecību ražošanu un
pārdošanu, uz ko attiecas protokols. To pasākumu un iniciatīvu
plānošanas nolūkā, kas nepieciešami, lai izpildītu visas
saistības saskaņā ar Protokolu, Pusēm ir
jāizstrādā stratēģijas, rīcībpolitika un
programmas.
Kopienas
pievienošanās šim Protokolam Kopienas vārdā tika
apstiprināta ar Padomes 2004. gada 19. februāra
Lēmumu 2004/259/EK[2]. Protokols, kas
stājās spēkā 2003. gada 23. oktobrī, ir
transponēts ES tiesību aktos ar vairāku instrumentu
palīdzību[3].
To vidū ir Eiropas Parlamenta un Padomes 2004. gada
29. aprīļa Regula (EK) Nr. 850/2004 par noturīgiem
organiskajiem piesārņotājiem, ar ko groza Direktīvu 79/117/EEK[4], Eiropas Parlamenta un
Padomes 2000. gada 4. decembra Direktīva 2000/76/EK par
atkritumu sadedzināšanu[5]
un Eiropas Parlamenta un Padomes 2008. gada 15. janvāra
Direktīva 2008/1/EK par piesārņojuma integrētu
novēršanu un kontroli[6];
abas pēdējās pašreiz aizstātas ar Eiropas Parlamenta un
Padomes 2010. gada 24. novembra Direktīvu 2010/75/ES par
rūpnieciskajām emisijām (RED)[7].

Saskaņā ar Protokola
10. panta 3. punktu Puses izvērtēja tā saistību
pietiekamību un efektivitāti. Pēc tam 2007. gadā
Puses, galvenokārt pamatojoties uz Eiropas Savienības priekšlikumiem,
vienojās[8]
par sarunu sākšanu attiecībā uz Protokola teksta un pielikumu
pārskatīšanu. Pārskatīšanas mērķis bija
atjaunināt Protokolā iekļauto NOP sarakstu, padarīt
Protokolu vieglāk pielāgojamu attiecībā uz turpmākiem
labāko pieejamo tehnisko paņēmienu jauninājumiem un
sekmēt tādu Pušu pievienošanos grozītajam Protokolam, kuru
ekonomika ir pārejas posmā. Attiecīgi Eiropas Savienības
Padome 2008. un 2009. gadā pilnvaroja Komisiju Eiropas Savienības
(ES) vārdā piedalīties sarunās.
Sarunu rezultātā Puses, kuras
piedalījās LRTAP konvencijas izpildinstitūcijas
27. sesijā, vienprātīgi pieņēma Lēmumu
2009/1, 2009/2 un 2009/3[9],
ar ko ir grozīts Protokola teksts un pielikumi, un Lēmumu 2009/4[10], ar ko atjaunina
vadlīnijas par labākajiem pieejamajiem tehniskajiem
paņēmieniem.
Lēmumu 2009/3, ar kuru groza Protokola
V pielikumu par to labāko pieejamo tehnisko paņēmienu
apzināšanu, ar ko kontrolē NOP emisijas no Protokola
VIII pielikumā uzskaitīto kategoriju avotiem, un ar ko
anulē VII pielikumu par ieteicamajiem kontroles pasākumiem NOP
emisiju samazināšanai no mobilajiem avotiem, Pusēm nav nepieciešams
ratificēt. Saskaņā ar Protokola 14. panta 4. punktu 2010. gada
14. septembrī minētie grozījumi tika paziņoti
visām Protokola Pusēm, un 2010. gada 14. decembrī tie
stājās spēkā. Tā kā Lēmums 2009/4 ir
lēmums, kura mērķis ir pieņemt vadlīniju dokumentu par
labākajiem pieejamajiem tehniskajiem paņēmieniem NOP emisiju
kontrolei, Pusēm to nav nepieciešams ratificēt.
Saskaņā ar Protokola
14. panta 3. punktu Lēmums 2009/1 un 2009/2, ar ko groza
Protokola tekstu un tā I, II, III, IV, VI un VIII pielikumu,
Pusēm ir jāratificē. Ar grozīto protokolu i) iekļauj
jaunas vielas (heksahlorbutadiēnu, tetra-, penta-, heksa- un heptabromdifenila
ēterus, pentahlorbenzolu, perfluoroktānsulfonātu (PFOS),
polihlornaftalīnus un īsās ķēdes hlorparafīnus
(ĪĶHP)), ii) atjaunina īstenošanas prasības, kas attiecas
uz DDT, heptahloru, heksahlorbenzolu un PHB, un ERV, kas piemērojamas
PHDD/PHDF emisijām no konkrētām atkritumu sadedzināšanas
iekārtām, iii) nosaka jaunas ERV attiecībā uz PHDD/PHDF
emisijām no aglomerāta ražošanas iekārtām un
elektriskā loka krāsnīm un iv) iekļauj PHB to vielu
sarakstā, kuru gada emisijām jābūt zemākām par
emisiju līmeni atsauces gadā un par kurām jāziņo.
Grozītais protokols sniedz arī elastību Pusēm, kuru
ekonomika ir pārejas posmā un kuras pievienojušās
grozītajam Protokolam, attiecībā uz ERV un labāko pieejamo
tehnisko paņēmienu piemērošanas grafiku un tā atsauces gada
izvēli, attiecībā pret kuru Pusēm jāsamazina
PHDD/PHDF, PAO, HHB un PHB kopējās gada emisijas.
Protokola grozījumu prasības
pilnībā transponē ar šādiem ES tiesību aktiem: Komisijas 2010. gada 24. augusta Regula
(ES) Nr. 756/2010 un Nr. 757/2010[11] un 2012. gada 19. jūnija Regula (ES)
Nr. 519/2012[12], ar ko groza Regulu (EK) Nr. 850/2004, kā
arī iepriekš minētā RED un Komisijas
īstenošanas lēmumi, kas pieņemti saskaņā ar to un ar
ko nosaka labāko pieejamo tehnisko paņēmienu secinājumus
attiecībā uz dažādiem rūpniecības sektoriem, it
sevišķi dzelzs un tērauda ražošanu[13]. Īpašie
un nosacītie atbrīvojumi attiecībā uz ĪĶHP un
PFOS ražošanu, laišanu tirgū un lietošanu, kas paredzēti ES
tiesību aktos, ir saskaņā ar pieļaujamajiem
atbrīvojumiem, kas paredzēti grozītajā Protokolā.
Minētie grozījumi pēc laika
tiks transponēti ar jaunu direktīvu[14],
ar kuru atjauninās valstu emisiju robežvērtības konkrētiem
gaisa piesārņotājiem un paredzēs ikgadēju valsts
emisiju pārskatu un kura cita starpā attieksies uz NOP (tostarp PAO,
PHDD/PHDF, HHB un PHB) emisijām.
Ņemot vērā iepriekš
minēto, Eiropas Savienībai ir lietderīgi akceptēt
minētos Protokola grozījumus.
Grozītais Protokola teksts, kas
izklāstīts Lēmumā 2009/1 un 2009/2, ir iekļauts
šā lēmuma pielikumos.
2014/0358 (NLE)
Priekšlikums
PADOMES LĒMUMS,
ar ko akceptē grozījumus
1979. gada Konvencijas par gaisa pārrobežu piesārņojumu
lielos attālumos 1998. gada Protokolā par noturīgajiem
organiskajiem piesārņotājiem
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 192. pantu
saistībā ar 218. panta 6. punkta a) apakšpunktu,
ņemot vērā Eiropas Komisijas
priekšlikumu,
ņemot vērā Eiropas
Parlamenta piekrišanu,
tā kā:
(1)
Kopš ANO/EEK Konvencijas par gaisa
pārrobežu piesārņojumu lielos attālumos
apstiprināšanas 1981. gadā[15]
Savienība ir minētās konvencijas Puse.
(2)
Kopš 2004. gada 19. februārī[16] tika apstiprināts
Konvencijas par gaisa pārrobežu piesārņojumu lielos
attālumos 1998. gada Protokols par noturīgajiem organiskajiem
piesārņotājiem, Savienība ir minētā protokola
Puse.
(3)
Konvencijas par gaisa pārrobežu
piesārņojumu lielos attālumos Protokola par noturīgajiem
organiskajiem piesārņotājiem Puses 2007. gadā
sāka sarunas ar mērķi turpināt uzlabot cilvēka
veselības un vides aizsardzību, tostarp atjauninot attiecīgo
vielu sarakstu un emisiju robežvērtības, kas piemērojamas
konkrētām atkritumu sadedzināšanas iekārtām.
(4)
Puses, kas piedalījās ANO/EEK
Konvencijas par gaisa pārrobežu piesārņojumu lielos
attālumos izpildinstitūcijas 27. sesijā,
vienprātīgi pieņēma Lēmumu 2009/1, 2009/2, 2009/3
un 2009/4, ar kuriem groza Konvencijas par gaisa pārrobežu
piesārņojumu lielos attālumos Protokolu par noturīgajiem
organiskajiem piesārņotājiem.
(5)
Lēmums 2009/3 stājās
spēkā un kļuva piemērojams, ievērojot
paātrināto procedūru, kas paredzēta protokola
14. panta 4. punktā.
(6)
Lēmums 2009/4 ir lēmums, kura
mērķis ir pieņemt vadlīniju dokumentu par labākajiem
pieejamajiem tehniskajiem paņēmieniem NOP emisiju kontrolei,
tāpēc to nav nepieciešams ratificēt.
(7)
Lēmums 2009/1 un 2009/2
saskaņā ar protokola 14. panta 3. punktu ir
jāratificē protokola Pusēm.
(8)
Tāpēc Eiropas Savienības
vārdā būtu jāakceptē grozījumi Konvencijas par
gaisa pārrobežu piesārņojumu lielos attālumos
Protokolā par noturīgajiem organiskajiem piesārņotājiem,
IR PIEŅĒMUSI ŠO
LĒMUMU.
1. pants
Ar šo Savienības vārdā
akceptē grozījumus Konvencijas par gaisa pārrobežu
piesārņojumu lielos attālumos Protokolā par
noturīgajiem organiskajiem piesārņotājiem.
Protokola grozījumu teksts ir
pievienots šā lēmuma pielikumos.
2. pants
Padomes priekšsēdētājs
ieceļ personu, kura ir pilnvarota Eiropas Savienības vārdā
deponēt akceptēšanas instrumentu, kas paredzēts Konvencijas par
gaisa pārrobežu piesārņojumu lielos attālumos
1998. gada Protokola par noturīgajiem organiskajiem piesārņotājiem
14. panta 3. punktā, lai paustu Eiropas Savienības
piekrišanu uzņemties grozītā protokola saistības.
3. pants
Šis
lēmums stājas spēkā tā pieņemšanas dienā.
Briselē,
                                                                       Padomes
vārdā —
                                                                       priekšsēdētājs
[1]               OV L 171,
27.6.1981., 11. lpp.
[2]               OV L 81,
19.3.2004., 35. lpp.
[3]               Detalizētas prasības ziņošanai par
PAO, HHB, dioksīnu/furānu un PHB emisijām gaisā ir
izklāstītas atsevišķā LRTAP konvencijas Pušu
izpildinstitūcijas lēmumā un iekļautas Komisijas
2013. gada 18. decembra priekšlikumā Eiropas Parlamenta un
Padomes Direktīvai par dažu atmosfēru piesārņojošo vielu
valstu emisiju samazināšanu un Direktīvas 2003/35/EK grozīšanu
(COM(2013) 920 final).
[4]               OV L 158,
30.4.2004., 7. lpp.
[5]               OV L 332, 28.12.2000., 91. lpp.
[6]               OV L 24,
29.1.2008., 8. lpp.
[7]               OV L 334,
17.12.2010., 17. lpp.
[8]               Izpildinstitūcijas ziņojums par
25. sesiju (2007. gada 10.–13. decembris), ECE/EB.AIR/91.
[9]               Lēmums 2009/1, 2009/2 un 2009/3, konvencijas
izpildinstitūcijas 27. sesija, 2009. gada
14.–18. decembris, ECE/EB.AIR/99/Add.1.
[10]             Lēmums 2009/4, konvencijas
izpildinstitūcijas 27. sesija, 2009. gada 14.–18. decembris,
ECE/EB.AIR/99/Add.1.
[11]             OV L 223, 25.8.2010., attiecīgi 20. un 29. lpp.
[12]             OV L 159, 20.6.2012., 1. lpp.
[13]             Komisijas 2012. gada 28. februāra
Īstenošanas lēmums 2012/135/ES, ar ko nosaka labāko pieejamo
tehnisko paņēmienu (LPTP) secinājumus saskaņā ar Eiropas
Parlamenta un Padomes Direktīvu 2010/75/ES par rūpnieciskajām
emisijām dzelzs un tērauda ražošanā (OV L 70,
8.3.2012., 63. lpp.).
[14]             2013. gada 18. decembra priekšlikums Eiropas
Parlamenta un Padomes Direktīvai par dažu atmosfēru
piesārņojošo vielu valstu emisiju samazināšanu un
Direktīvas 2003/35/EK grozīšanu (COM(2013) 920).
[15]             OV L 171, 27.6.1981., 11. lpp.
[16]             OV L 81,
19.3.2004., 35. lpp.
PIELIKUMI
[dokumentam]
priekšlikums
Padomes Lēmums,
ar ko akceptē grozījumus 1979. gada
Konvencijas par gaisa pārrobežu piesārņojumu lielos
attālumos 1998. gada Protokolā par noturīgajiem
organiskajiem piesārņotājiem
Lēmums 2009/1
Labojumi [grozījumi] 1998. gada Protokola par
noturīgajiem organiskajiem piesārņotājiem
tekstā un I, II, III, IV, VI un VIII pielikumā
1998. gada
Protokola par noturīgajiem organiskajiem piesārņotājiem
dalībvalstis [Puses], kas sapulcējušās Izpildinstitūcijas 27. sanāksmē
[sesijā],
nolemj Konvencijas
par gaisa pārrobežu piesārņojumu lielos attālumos 1998. gada
Protokolu par noturīgajiem organiskajiem piesārņotājiem
(turpmāk “NOP protokols”) grozīt šādi.
1.
PANTS. LABOJUMI
A.           1. pants
12. punktu aizstāj ar šādu:
“Jauns stacionārs avots” ir jebkurš
stacionārs avots, kura būvniecība vai būtiska
modifikācija ir sākta divus gadus pēc datuma, kurā
attiecībā uz dalībvalsti stājas spēkā:
a)         šis protokols vai
b)         šā protokola labojums, ar ko
attiecībā uz stacionāru avotu vai nu nosaka jaunas
robežvērtības IV pielikuma II daļā, vai
VIII pielikumā iekļauj kategoriju, kurā ietilpst
konkrētais avots.
Par to, vai kāda no
modifikācijām ir vai nav nozīmīga, lemj kompetentās
valstu iestādes, ņemot vērā tādus faktorus kā
modifikācijas pozitīvā vidiskā ietekme.”
B.         3.
pants
1.         NOP protokola 3. panta 5. punkta
b) apakšpunkta i) un iii) punktā vārdus
“kam
V pielikumā dotas labākās pieejamās metodes” un “kam
V pielikumā noteiktas šādas metodes”
aizstāj ar
vārdiem
“attiecībā
uz ko vadlīnijās, kuras dalībvalstis pieņēmušas
Izpildinstitūcijas sanāksmē, ir apzinātas labākās
pieejamās metodes [labākie pieejamie tehniskie paņēmieni]”.
2.         Semikolu 5. punkta
b) apakšpunkta iv) punktā aizstāj ar punktu.
3.         Panta 5. punkta
b) apakšpunkta v) punktu svītro.
C.          13. pants
Vārdus “V un
VII pielikumam” aizstāj ar vārdiem “V pielikumam”.
D.          14. pants
1.         Panta 3. punktu aizstāj
ar šādu:
“3. Labojumus šajā
Protokolā un tā I–IV, VI un VIII pielikumā pieņem,
pamatojoties uz Izpildinstitūcijas sanāksmē
pārstāvēto dalībvalstu vienprātību, un tie
stājas spēkā dalībvalstīm, kuras labojumus ir
pieņēmušas, deviņdesmitajā dienā pēc datuma,
kurā divas trešdaļas no dalībvalstīm ir iesniegušas glabāšanā
depozitāram labojumu pieņemšanas aktus [akceptēšanas
instrumentus]. Jebkurai citai dalībvalstij labojumi stājas
spēkā deviņdesmitajā dienā pēc datuma, kurā
konkrētā dalībvalsts ir iesniegusi glabāšanā
depozitāram labojumu pieņemšanas aktu. Šo punktu piemēro,
ievērojot šā panta 5.a un 5.b punktu.”
2.         Panta 4. punktā
vārdus “V un VII pielikumā” aizstāj ar vārdiem “V
pielikumā” un vārdus “jebkuram šādam pielikumam” aizstāj ar
vārdiem “V pielikumā”.
3.         Panta 5. punktā
vārdus “vai VII pielikumam” svītro un vārdus “attiecīgie
labojumi” aizstāj ar vārdiem “V pielikums”.
4.         Pēc 5. punkta
iekļauj šādus punktus:
“5.a Attiecībā uz
labojumiem I–IV, VI un VIII pielikumā šā panta 3. punktā
izklāstītās procedūras vietā dalībvalstīm,
kas to akceptējušas, ir piemērojama šā panta 5.b punktā
izklāstītā procedūra.
5.b
a)          Labojumus I–IV, VI un
VIII pielikumā pieņem, pamatojoties uz Izpildinstitūcijas
sanāksmē pārstāvēto dalībvalstu
vienprātību. Vienu gadu no datuma, kurā Komisijas
Izpildsekretārs informējis visas dalībvalstis par labojumiem,
tie jebkuram šādam pielikumam stājas spēkā tām
dalībvalstīm, kuras nav iesniegušas depozitāram paziņojumu
atbilstīgi šā punkta b) apakšpunktam.
b)         Dalībvalsts, kas nav
spējīga apstiprināt labojumus I–IV, VI un VII pielikumā,
par to paziņo depozitāram rakstveidā viena gada laikā no
datuma, kurā paziņots par labojumu pieņemšanu. Depozitārs
nekavējoties ziņo visām dalībvalstīm par šāda
paziņojuma saņemšanu. Dalībvalsts var jebkurā laikā
aizstāt iepriekšējo paziņojumu ar labojumu pieņemšanas
aktu, un, pēc šā akta nodošanas glabāšanā depozitāram,
attiecīgie labojumi stājas spēkā arī šai
dalībvalstij.
c)          Labojumi I–IV, VI un VIII
nestājas spējā, ja kopskaitā vismaz 16 dalībvalstis:
i) ir iesniegušas paziņojumu
saskaņā ar šā punkta b) apakšpunktu vai
ii) nav
akceptējušas šajā punktā izklāstīto procedūru un
vēl nav deponējušas pieņemšanas aktu saskaņā ar
šā panta 3. punkta noteikumiem.”
E.        16. pants
Pēc 2. punkta pievieno
šādu punktu:
“3. Ja valsts vai
reģionāla mēroga ekonomikas integrācijas organizācija
nevēlas, lai attiecībā uz labojumiem I–IV, VI un
VIII pielikumā tai būtu saistošas procedūras, kas
aprakstītas 14. panta 5.b punktā, tā to paziņo
savā ratifikācijas, pieņemšanas, apstiprināšanas vai
pievienošanās aktā.”
F.         I pielikums
1.         Tabulas ierakstā, kas attiecas
uz DDT, 1. un 2. nosacījumu par ražošanas pārtraukšanu svītro un
aizstāj ar vārdiem “Netiek izvirzīti” un iepretim
nosacījumam par izmantošanu svītro vārdus “Netiek
izvirzīti, izņemot gadījumus, kas precizēti
II pielikumā”.
2.         Tabulas ierakstā, kas attiecas
uz heptahloru, svītro izmantošanas nosacījumus un tos aizstāj ar
vārdiem “Netiek izvirzīti”.
3.         Tabulas ierakstā, kas attiecas
uz heksahlorbenzolu, svītro ražošanas un izmantošanas nosacījumus un
tos aizstāj ar vārdiem “Netiek izvirzīti”.
4.         Attiecīgi
alfabētiskā kārtībā sarakstā attiecībā
uz turpmāk minētajām vielām iekļauj šādas rindas:
 “Heksahlorbutadiēns CAS: 87-68-3 || ražošana || Netiek izvirzīti
   || izmantošana || Netiek izvirzīti
 Heksahlorcikloheksāni (HCH) (CAS: 608-73-1), ieskaitot lindānu (CAS: 58-89-9 || ražošana || Netiek izvirzīti
 izmantošana || Netiek izvirzīti, izņemot attiecībā uz HCH gamma-izomēru (lindāns), ko izmanto par lokālas iedarbības insekticīdu sabiedrības veselības aizsardzības mērķiem. Šādu izmantojumu atkārtoti izvērtē saskaņā ar šo protokolu 2012. gadā vai vienu gadu pēc tam, kad labojums stājies spēkā (izvēlas termiņu, kurš iestājas vēlāk).
 Heksabromdifenilēterisa/ un heptabromdifenilēterisa/ || ražošana || Netiek izvirzīti
 izmantošana || 1.  Puse var atļaut tādu izstrādājumu pārstrādi, kas satur vai var saturēt kādu no minētajām vielām, un tādu izstrādājumu izmantošanu un galīgo likvidāciju, kas ražoti no pārstrādātiem materiāliem, kuri satur vai var saturēt kādu no minētajām vielām, ja pārstrādi un galīgo likvidāciju veic vidi saudzējošā veidā un ja minēto darbību rezultātā neviena no minētajām vielām netiek reģenerēta atkārtotai izmantošanai. 2.  Sākot no 2013. gada un pēc tam reizi četros gados, līdz iepriekš minētais nosacījums ir svītrots vai citādi zaudējis spēku, Izpildinstitūcija izvērtē progresu, kādu Puses panākušas attiecībā uz to galveno mērķi panākt šo vielu izskaušanu izstrādājumos, un vajadzību turpināt piemērot minēto nosacījumu, kurš jebkurā gadījumā zaudēs spēku, vēlākais, 2030. gadā.
 Tetrabromdifenilēterisb/ un pentabromdifenilēterisb/ || ražošana || Netiek izvirzīti
 izmantošana || 1.  Puse var atļaut tādu izstrādājumu pārstrādi, kas satur vai var saturēt kādu no minētajām vielām, un tādu izstrādājumu izmantošanu un galīgo likvidāciju, kas ražoti no pārstrādātiem materiāliem, kuri satur vai var saturēt kādu no minētajām vielām, ja pārstrādi un galīgo likvidāciju veic vidi saudzējošā veidā un ja minēto darbību rezultātā neviena no minētajām vielām netiek reģenerēta atkārtotai izmantošanai. 2.  Sākot no 2013. gada un pēc tam reizi četros gados, līdz iepriekš minētais nosacījums ir svītrots vai citādi zaudējis spēku, Izpildinstitūcija izvērtē progresu, kādu Puses panākušas attiecībā uz to galveno mērķi panākt šo vielu izskaušanu izstrādājumos, un vajadzību turpināt piemērot minēto nosacījumu, kurš jebkurā gadījumā zaudēs spēku, vēlākais, 2030. gadā.
 Pentahlorbenzols CAS: 608-93-5 || ražošana || Netiek izvirzīti
 izmantošana || Netiek izvirzīti
 Perfluoroktānsulfonāts (PFOS)c/ || ražošana || Netiek izvirzīti, izņemot attiecībā uz ražošanu a)–c) punktā un II pielikuma a)–e) punktā paredzētajam izmantojumam.
 izmantošana || Netiek izvirzīti, izņemot attiecībā turpmāk minēto izmantojumu un II pielikuma a)–e) punktā paredzētajam izmantojumam: a) hroma galvanizācija, hroma anodēšana un reversā kodināšana līdz 2014. gadam; b) niķeļa-politetrafluoretilēna pārklājuma veidošana bez elektriskās strāvas līdz 2014. gadam; c) plastmasas pamatnes kodināšana pirms metalizācijas līdz 2014. gadam; d) ugunsdzēsības putas, bet tikai tad, ja tās izgatavotas vai bija lietošanā līdz 2009. gada 18. decembrim. Attiecībā uz ugunsdzēsības putām: i) dalībvalstīm vajadzētu censties līdz 2014. gadam izskaust ugunsdzēsības putas, kas satur PFOS un kas ir izgatavotas vai bija lietošanā līdz 2009. gada 18. decembrim, un tās 2014. gadā ziņo par progresu Izpildinstitūcijai; ii) pamatojoties uz dalībvalstu ziņojumiem un i) punktu, Izpildinstitūcija 2015. gadā izvērtē, vai ugunsdzēsības putām, kas satur PFOS vai kas izgatavotas vai bija lietošanā līdz 2009. gada 18. decembrim, vajadzētu piemērot papildu ierobežojumus.”
5.         Tabulas ierakstu
attiecībā uz PHB svītro un aizstāj ar šādu rindu:
 “Polihlorbifenili (PHB)d/ || ražošana || Netiek izvirzīti
 izmantošana || Netiek izvirzīti. Attiecībā uz PHB, kas ir lietošanā īstenošanas datumā, dalībvalstis: 1)  apņēmīgi veic pasākumus, lai:    a) izskaustu identificējamo PHB izmantošanu aprīkojumā (t. i., transformatoros, kondensatoros vai citās tvertnēs, kurās uzglabā atlikušos šķidruma krājumus), kurā PHB apjoms pārsniedz 5 dm3 un PHB koncentrācija ir vismaz 0,05 %, — pēc iespējas drīzāk, bet, vēlākais, līdz 2010. gada 31. decembrim vai 2015. gada 31. decembrim valstīs, kuru ekonomika ir pārejas posmā;    b) vidi saudzējošā veidā iznīcinātu vai dekontaminētu:    – visus šķidros PHB, kas minēti a) apakšpunktā, un citus šķidros PHB vismaz 0,005 % koncentrācijā, — pēc iespējas drīzāk, bet, vēlākais, līdz 2015. gada 31. decembrim vai 2020. gada 31. decembrim valstīs, kuru ekonomika ir pārejas posmā;    – visus šķidros PHB, kas minēti 2) punkta a) apakšpunktā, — vēlākais, līdz 2029. gada 31. decembrim;    c) nodrošinātu 1) un 2) punkta a) apakšpunktā minētā aprīkojuma dekontamināciju vai likvidāciju vidi saudzējošā veidā; 2)  cenšas:    a) apzināt un izņemt no lietošanas aprīkojumu (piemēram, transformatorus, kondensatorus vai citas tvertnes, kurā uzglabā šķidruma krājumus), kurā PHB koncentrācija ir vismaz 0,005 % un apjomā pārsniedz 0,05 dm³, — pēc iespējas drīzāk, bet, vēlākais, līdz 2025. gada 31. decembrim;    b) apzināt citus izstrādājumus (piemēram, kabeļu apvalkus, tepi un krāsotus priekšmetus), kas satur PHB koncentrācijā, kura ir lielāka par 0,005 %, un pārvaldīt tos saskaņā ar 3. panta 3. punktu; 3)  nodrošina, ka 1) un 2) punkta a) apakšpunktā aprakstīto aprīkojumu eksportē vai importē tikai, lai apsaimniekotu atkritumus vidi saudzējošā veidā; 4)  PHB izmantojuma kontrolēšanai veicina turpmāk minēto, lai samazinātu eksponētību un risku:    a) PHB izmanto tikai tādā aprīkojumā, kas nav bojāts un no kā nav iespējama noplūde, un tikai tādās vietās, kur noplūdes risku var samazināt un ātri novērst;    b) PHB neizmanto iekārtās tādās vietās, kas saistītas ar pārtikas un barības ražošanu un apstrādi; Ja PHB izmanto vietās, kurās uzturas cilvēki, tostarp skolās un slimnīcās, — veic piemērotus pasākumus ar mērķi nepieļaut elektriskus traucējumus, kuru rezultātā varētu izcelties ugunsgrēks, un regulāri pārbaudīt aprīkojumu attiecībā uz noplūdēm.”
6.         Zemsvītras piezīmi “a/”
I pielikuma beigās svītro.
7.         I pielikuma beigās
pievieno šādas zemsvītras piezīmes:
“a/
“Heksabromdifenilēteris un heptabromdifenilēteris” ir 2,2',4,4',5,5'-
heksabromdifenilēteris (BDE-153, CAS Nr.: 68631-49-2),
2,2',4,4',5,6'- heksabromdifenilēteris (BDE-154, CAS Nr.: 207122-15-4), 2,2',3,3',4,5',6
heptabromdifenilēteris (BDE-175, CAS Nr.: 446255-22-7), 2,2',3,4,4',5',6-
heptabromdifenilēteris (BDE-183, CAS Nr.: 207122-16-5) un citi heksa- un
heptabromdifenilēteri, kuri ir komerciāli ražotā
oktabromdifenilētera sastāvā.
b/ “Tetrabromdifenilēteris un pentabromdifenilēteris” ir 2,2',4,4'-
tetrabromdifenilēteris (BDE-47, CAS Nr.: 40088-47-9) un 2,2',4,4',5-
pentabromdifenilēteris (BDE-99, CAS Nr.: 32534-81-9) un citi
tetra- un pentabromdifenilēteri, kuri ir komerciāli ražotā
pentabromdifenilētera sastāvā.
с/ Perfluoroktānsulfonāts (PFOS) ir vielas, kuru
molekulārā formula ir C8F17S02X, kur X = OH, metāla sāls,
halogenīds, amīds vai cits atvasinājums, tostarp polimēri.
d/ “Polihlorbifenili” ir aromātiski savienojumi, kas veidoti
tā, ka ūdeņraža atomus pie bifenila molekulas (divi benzola
gredzeni saistīti ar vienu oglekļa-oglekļa saiti) var aizvietot
līdz desmit hlora atomu.”
G.        II pielikums
1.         Tabulā pēc
II pielikuma pirmās daļas svītro ierakstus
attiecībā uz DDT, HCH, un PHB.
2.         Attiecīgi
alfabētiskā kārtībā sarakstā attiecībā
uz turpmāk minēto vielu iekļauj šādu rindu:
 “Viela || Īstenošanas prasības
 Perfluoroktānsulfonāts (PFOS)a/ || Izmantošanas ierobežojumi || Nosacījumi
 a) gaismizturīgiem un gaismu neatstarojošiem pārklājumiem fotolitogrāfijas procesos; b) fotogrāfiskajiem pārklājumiem, ko izmanto filmām, papīriem vai iespiedplatēm; c) miglas novēršanai nedekoratīviem cietā hroma (VI) pārklājumiem un mitrinātājiem, ko izmanto kontrolētās galvanizācijas sistēmās; d) aviācijā izmantojamajiem hidrauliskajiem šķidrumiem; e) dažām medicīniskām ierīcēm (piemēram, etilēna tetrafluoretilēna (ETFE) kopolimēra slāņiem un rentgenpozitīva ETFE ieguvei, in vitro diagnostikas medicīniskajām ierīcēm un CCD matricas filtriem). || Tiklīdz ir pieejamas piemērotas alternatīvas, dalībvalstīm vajadzētu veikt pasākumus, lai minētās vielas netiktu izmantotas šādiem mērķiem. Ne vēlāk kā 2015. gadā un pēc tam reizi četros gados katra dalībvalsts, kura izmanto minētās vielas, ziņo par progresu, kas panākts attiecībā uz to izskaušanu, un iesniedz šo informāciju Izpildinstitūcijai. Pamatojoties uz minētajiem ziņojumiem, izvērtē minētos izmantošanas ierobežojumus.
a/ Perfluoroktānsulfonāts
(PFOS) ir vielas, kuru molekulārā formula ir C8F17SO2X, kur X = OH,
metāla sāls, halogenīds, amīds vai cits atvasinājums,
tostarp polimēri.”
H.        III pielikums
1.         Tekstu zem virsraksta “Bāzes
gads” attiecībā uz katru no vielām, kas norādītas
III pielikumā, svītro un aizstāj ar šādu:
“1990. vai alternatīvs gads,
kas ietilpst laikposmā no 1985. līdz 1995. gadam (ieskaitot),
vai valstīm, kuru ekonomika ir pārejas posmā, alternatīvs
gads, kas ietilpst laikposmā no 1985. gada līdz Protokola
spēkā stāšanās gadam dalībvalstij, un šo gadu
dalībvalsts norāda ratifikācijas, pieņemšanas,
apstiprināšanas vai pievienošanās brīdī.”
2.         Tabulas ierakstā, kas attiecas
uz heksahlorbenzolu, zem vielas nosaukuma pievieno šādu tekstu: “CAS: 118-74-1”.
3.         Tabulā iekļauj ierakstu
attiecībā uz PHB, tabulas beigās pievienojot šādu rindu:
 “PHBc/ || 2005. vai alternatīvs gads, kas ietilpst laikposmā no 1995. līdz 2010. gadam (ieskaitot), vai valstīm, kuru ekonomika ir pārejas posmā, alternatīvs gads, kas ietilpst laikposmā no 1995. gada līdz Protokola spēkā stāšanās gadam dalībvalstij, un šo gadu dalībvalsts norāda ratifikācijas, pieņemšanas, apstiprināšanas vai pievienošanās brīdī.”
4.         Pēc
zemsvītras piezīmes “b/” pievieno šādu:
“c/ Polihlorbifenili,
kā definēts I pielikumā, ja tie netīši izveidojas un
izdalās no antropogēniem avotiem.”
I.         IV pielikums
1.         Pielikuma 2. punktā
iekavās pēc vārdiem “sausa gāze” pievieno vārdus “un
pie konkrēta skābekļa satura”.
2.         Pielikuma 3. punktu
svītro un aizstāj ar šādu:
“3.        Robežvērtības attiecas
uz normāliem ekspluatācijas apstākļiem. Darbību cikla
gadījumā robežvērtības attiecas uz vidējo līmeni,
ko reģistrē visā cikla laikā, tostarp, piemēram,
uzkarsēšanas, karsēšanas un dzesēšanas posmā.”
3.         Pielikuma 4. punktā
vārdus “Eiropas Standartizācijas komitejas (Comité européen de
normalisation, CEN) noteiktajiem normatīviem, Starptautiskās
standartizācijas organizācijas (ISO)” aizstāj ar vārdiem
“piemērojamiem standartiem, ko noteikusi, piemēram, Eiropas
Standartizācijas komiteja (Comité européen de normalisation, CEN) /
Starptautiskā standartizācijas organizācija (ISO)”.
4.         Pielikuma 6. punktu
aizstāj ar šādu punktu un zemsvītras piezīmi:
“6.        PHDD/F emisijas ir izteiktas
kā kopējais toksicitātes ekvivalents (TEQ)1/.
Toksicitātes ekvivalenta koeficienta vērtības, ko izmanto
šā protokola mērķiem, atbilst piemērojamajiem
starptautiskajiem standartiem, tostarp Pasaules Veselības
organizācijas 2005. gada PHDD/F toksicitātes ekvivalences
koeficienta vērtībām zīdītājiem.”
“1/
Kopējo toksicitātes ekvivalentu (TEQ) operacionāli
definē kā katra savienojuma koncentrācijas un tā
toksicitātes ekvivalenta koeficienta (TEF) vērtības
reizinājumu summu, un tas ir maisījuma kopējās 2,3,7,8-tetrahlordibenzodioksīnam
(THDD) raksturīgās iedarbības aplēse. Kopējā toksicitātes
ekvivalenta apzīmēšanai iepriekš izmantoja abreviatūru TE.”
5.         Pielikuma 7. punktu
aizstāj ar šādu punktu un zemsvītras piezīmi:
“7. Tālāk
minētās robežvērtības, kas attiecas uz 11 % O2
koncentrāciju dūmgāzēs, ir piemērojamas šādiem
sadedzināšanas iekārtu tipiem.
Cieto
sadzīves atkritumu sadedzināšana (esošs stacionārs avots,
kurā stundā sadedzina vairāk nekā 3 tonnas atkritumu,
un ikviens jauns stacionārs avots)
0,1 ngTEQ/m3
Cieto
medicīnisko atkritumu sadedzināšana (esošs stacionārs avots,
kurā stundā sadedzina vairāk nekā 1 tonnu atkritumu,
un ikviens jauns stacionārs avots)
Jauns stacionārs avots:                     0,1 ngTEQ/m3
Esošs stacionārs avots:   0,5 ng TEQ/m3
Bīstamo
atkritumu sadedzināšana (esošs stacionārs avots, kurā
stundā sadedzina vairāk nekā 1 tonnu atkritumu, un ikviens
jauns stacionārs avots)
Jauns stacionārs avots:                     0,1 ng TEQ/m3
Esošs stacionārs avots:   0,2 ng
TEQ/m3
Nebīstamu
rūpniecisko atkritumu sadedzināšana1/,2/
Jauns stacionārs avots:                       0,1 ngTEQ/m3
Esošs stacionārs avots:              0,5 ng TEQ/m3”
“1/ Tostarp sadedzināšanas
iekārtas, kurās sadedzina biomasas atkritumus, kas var saturēt
halogēnorganiskos savienojumus vai smagos metālus, ja veikta
apstrāde ar koksnes aizsargvielām vai izmantoti pārklājumi,
un ko veido biomasas atkritumi, kuru izcelsme ir būvgruži un ēku
nojaukšanā radušies atkritumi, atskaitot sadedzināšanas
iekārtas, kurās sadedzina citus biomasas atkritumus.
2/ Valstis, kuru ekonomika ir pārejas posmā, var neiekļaut
nebīstamu rūpniecisko atkritumu līdzsadegšanu
rūpnieciskajos procesos, kur šādus atkritumus izmanto par papildu
kurināmo, kas dod līdz 10 % enerģijas.”
6.         Pēc 7. punkta pievieno
šādus punktus:
“8.       Tālāk
minētā robežvērtība, kas attiecas uz 16 % O2
koncentrāciju dūmgāzēs, ir piemērojama aglomerāta
ražošanas iekārtām:
0,5 ng TEQ/m3.
9.       Tālāk minētā
robežvērtība, kas attiecas uz 11 % O2
koncentrāciju dūmgāzēs, ir piemērojama šādam
avotam.
Otrreizēja tērauda ražošana — elektriskā loka
krāsnis, kurās stundā izkausē vairāk nekā 2,5 tonnas
tērauda turpmākai
apstrādei:
0,5 ng TEQ/m3.”
J.         VI pielikums
1.         Pielikuma tekstu apzīmē
kā 1. punktu.
2.         Pielikuma a) apakšpunktā pēc vārdiem
“šā Protokola spēkā stāšanās datuma” pievieno
vārdus “dalībvalstij”.
3.         Pielikuma b) apakšpunkta
tekstu aizstāj ar šādu:
“esošiem stacionāriem
avotiem:
i)        astoņi gadi pēc šā
Protokola spēkā stāšanās datuma dalībvalstij.
Vajadzības gadījumā atsevišķiem esošajiem
stacionārajiem avotiem šo periodu var pagarināt atbilstoši valstu
tiesību aktos paredzētajam amortizācijas periodam; vai
ii)       dalībvalstij, kuras ekonomika ir
pārejas posmā, — piecpadsmit gadi pēc datuma, kurā šis
Protokols stājies spēkā konkrētajai dalībvalstij.”
4.         Pielikuma beigās pievieno
šādu punktu:
“2. Piemērošanas termiņi
robežvērtībām un labākajām pieejamajām
metodēm, kas atjauninātas vai ieviestas šā protokola labojumu
rezultātā:
(a)
jauniem stacionārajiem avotiem: divi gadi
pēc attiecīgā labojuma spēkā stāšanās datuma
dalībvalstī;
b)         esošajiem stacionārajiem avotiem:
i)             astoņi gadi pēc
attiecīgā labojuma spēkā stāšanās datuma
dalībvalstij, vai
ii)            dalībvalstij, kuras ekonomika
ir pārejas posmā, —piecpadsmit gadi pēc attiecīgā
labojuma stāšanās spēkā konkrētajai
dalībvalstij.”
K.        VIII pielikums
1.         Pielikuma I daļas
otrajā teikumā pēc vārdiem “V pielikumā”
iekļauj vārdus “minētajā vadlīniju dokumentā”.
2.         Tabulā II daļā 1. kategorijas
aprakstu svītro un aizstāj ar
šādu: “Atkritumu (sadzīves,
bīstamo, nebīstamo un medicīnisko) sadedzināšana, tostarp
līdzsadedzināšana, un notekūdeņu dūņas.”
3.         Tabulai II daļā
pievieno šādas jaunas kategorijas:
 “13 || Īpaši ķīmiskās ražošanas procesi (jo īpaši hlorfenolu un hloranilu ražošana), kuros izdalās netīši veidojušies noturīgi organiskie piesārņotāji
 14 || Termiskie procesi metalurģiskajā rūpniecībā; metodes, kuru pamatā ir hlora izmantošana”
 2. PANTS. SAIKNE AR NOP PROTOKOLU
Neviena valsts vai
reģionāla ekonomikas integrācijas organizācija nevar
deponēt šo labojumu pieņemšanas aktu, ja vien tā
vienlaicīgi nedeponē vai iepriekš nav deponējusi NOP protokola
ratifikācijas, pieņemšanas vai apstiprināšanas aktu, vai aktu
par pievienošanos NOP protokolam.
3. PANTS. STĀŠANĀS SPĒKĀ
1.         Saskaņā ar NOP protokola 14. panta 3. punktu
šie labojumi stājas spēkā deviņdesmitajā dienā
pēc datuma, kurā divas trešdaļas no NOP protokola pusēm
iesniegušas glabāšanā depozitāram protokola pieņemšanas
aktus.
2.         Pēc šo labojumu
stāšanās spēkā, kā paredzēts 1. punktā,
tie stājas spēkā attiecībā uz ikvienu citu protokola
dalībvalsti deviņdesmitajā dienā pēc datuma, kurā
tā deponējusi pieņemšanas aktu.
PIELIKUMI
[dokumentam]
priekšlikums
Padomes Lēmums,
ar ko akceptē grozījumus
1979. gada Konvencijas par gaisa pārrobežu piesārņojumu
lielos attālumos 1998. gada Protokolā par noturīgajiem
organiskajiem piesārņotājiem
Lēmums 2009/2
Ieraksti attiecībā uz īsās
ķēdes hlorparafīniem un polihlornaftalīniem 1998. gada
Protokola par noturīgajiem organiskajiem piesārņotājiem I
un II pielikumā
1998. gada
Protokola par noturīgajiem organiskajiem piesārņotājiem
dalībvalstis [Puses], kas sapulcējušās Izpildinstitūcijas
27. sanāksmē [sesijā],
nolemj Konvencijas
par gaisa pārrobežu piesārņojumu lielos attālumos
1998. gada Protokolu par noturīgajiem organiskajiem
piesārņotājiem (turpmāk “NOP protokols”) grozīt
šādi.
1. PANTS. LABOJUMI
[GROZĪJUMI]
A.        I pielikums
1.         Attiecīgi
alfabētiskā kārtībā sarakstā attiecībā
uz turpmāk minētajām vielām iekļauj šādas rindas.
 “Polihlor- naftalīni (PHN) || ražošana || Netiek izvirzīti
 izmantošana || Netiek izvirzīti
 Īsās ķēdes hlorparafīnid/ || ražošana || Netiek izvirzīti, izņemot attiecībā uz izmantojumiem, kas norādīti II pielikumā
 izmantošana || Netiek izvirzīti, izņemot attiecībā uz izmantojumiem, kas norādīti II pielikumā”
2.         I pielikuma beigās
pievieno šādu zemsvītras piezīmi:
“d/ Īsās
ķēdes hlorparafīni ir hlorogļūdeņraži ar
oglekļa atomu virknes garumu 10–13 oglekļa atomi un hlora
koncentrāciju vairāk nekā 48 % no masas.”
B.         II pielikums
Attiecīgi
alfabētiskā kārtībā sarakstā attiecībā
uz turpmāk minēto vielu iekļauj šādu rindu.
 “Īsās ķēdes hlorparafīnib/ || a) Liesmas slāpētāji kaučukā, ko izmanto konveijera lentēs kalnrūpniecībā b) Liesmas slāpētāji aizsprostu blīvējumos. || Dalībvalstīm vajadzētu veikt pasākumus, lai šīs vielas vairs netiktu izmantotas, tiklīdz ir pieejamas piemērotas alternatīvas. Ne vēlāk kā 2015. gadā un pēc tam reizi četros gados katra dalībvalsts, kura izmanto minētās vielas, ziņo par progresu, kas panākts attiecībā uz to izskaušanu, un iesniedz šo informāciju Izpildinstitūcijai. Pamatojoties uz minētajiem ziņojumiem, izvērtē izmantojuma ierobežojumus.”
2.         II pielikuma beigās pievieno
šādu zemsvītras piezīmi:
“b/ Īsās ķēdes
hlorparafīni ir hlorogļūdeņraži ar oglekļa atomu
virknes garumu 10–13 oglekļa atomi un hlora koncentrāciju vairāk
nekā 48 % no masas.”
2. PANTS. SAIKNE AR NOP PROTOKOLU
Neviena valsts vai
reģionāla ekonomikas integrācijas organizācija nevar
deponēt šo grozījumu pieņemšanas aktu, ja vien tā
vienlaicīgi nedeponē vai iepriekš nav deponējusi NOP protokola
ratifikācijas, pieņemšanas vai apstiprināšanas aktu, vai aktu
par pievienošanos NOP protokolam.
3. PANTS. STĀŠANĀS
SPĒKĀ
1.         Saskaņā ar NOP protokola
14. panta 3. punktu šie labojumi stājas spēkā
deviņdesmitajā dienā pēc datuma, kurā divas
trešdaļas no NOP protokola pusēm iesniegušas glabāšanā depozitāram
protokola pieņemšanas aktus.
2.         Pēc šo labojumu
stāšanās spēkā, kā paredzēts 1. punktā,
tie stājas spēkā attiecībā uz ikvienu citu protokola
dalībvalsti deviņdesmitajā dienā pēc datuma, kurā
tā deponējusi pieņemšanas aktu.